text:
Hormatly Ýaşulularyň maslahatyna
gatnaşyjylar!
Hormatly aksakgallar!
Hanymlar we jenaplar!
Ilkinji nobatda, men sizi Sagdynlygyň we ruhubelentligiň ýylynyň şanly wakasy bolan Türkmenistanyň Ýaşulularynyň maslahatynyň açylmagy bilen tüýs ýürekden gutlaýaryn! Şu maslahata gatnaşýan hormatly ýaşulular, gadyrly myhmanlar we mähriban adamlar, siziň ähliňize minnetdarlyk bildirmek we iň gowy arzuwlarymy beýan etmek isleýärin.
Biziň şu günki maslahatymyz berkarar Watanymyzyň Garaşsyzlygynyň giňden we dabaraly baýram edilýän 26 ýyllyk senesiniň öň ýanynda geçirilýär. Döwlet Garaşsyzlygymyz bolsa biziň belent buýsanjymyzdyr!
Türkmenistan — parahatçylyk söýüji döwlet.Biz dünýäniň ähli ýurtlary bilen gatnaşyklarymyzy birek-birege hormat goýmak esasynda alyp barmaga çalyşýarys.Halkara gatnaşyklarda oňyn bitaraplyk syýasatyny gyşarnyksyz berjaý edýäris.
Size mälim bolşy ýaly, Garaşsyz döwletimiziň hemişelik bitaraplyk hukuk ýagdaýy, ilki bilen, Birleşen Milletler Guramasynyň Baş Assambleýasy tarapyndan ykrar edildi.Soňra bolsa onuň degişli Rezolýusiýalary bilen goldanyldy.
Häzirki döwürde Bitarap Watanymyz dünýä bileleşiginiň bu Rezolýusiýasyny öz Esasy Kanunynda beýan eden ýeke-täk döwletdir. Şoňa görä-de, biz bu taryhy Rezolýusiýa aýratyn ähmiýet berip, ýurdumyzyň hemişelik bitaraplyk hukuk ýagdaýynyň esasy ýörelgelerini Konstitusiýamyzda anyk beýan etdik.Dünýä bileleşigi tarapyndan ykrar edilen hemişelik bitaraplygyň Garaşsyz döwletimiziň içeri we daşary syýasatynyň esasy ýörelgesi bolup durýandygyny aýratyn belläp geçdik.
Türkmenistan oňyn bitaraplygyň esasy ýörelgelerini goldanmak bilen, diňe bir mähriban halkymyzyň bähbitlerine däl-de, eýsem, tutuş Ýer ýüzüniň halklarynyň bähbitleri üçin hem işjeň daşary syýasaty alyp barýar.
Biz «Bitarap Türkmenistanyň daşary syýasat ugrunyň 2017—2023-nji ýyllar üçin Konsepsiýasyna» laýyklykda, Birleşen Milletler Guramasy, Ýewropa Bileleşigi, Garaşsyz Döwletleriň Arkalaşygy, Şanhaý Hyzmatdaşlyk Guramasy, Ýewropada Howpsuzlyk we Hyzmatdaşlyk Guramasy, Goşulmazlyk Hereketi, Yslam Hyzmatdaşlyk Guramasy ýaly abraýly halkara guramalar bilen, şeýle hem dünýäniň dürli ýurtlary bilen ýola goýlan syýasy, ykdysady, medeni gatnaşyklarymyzy berkitmäge we yzygiderli ösdürmäge aýratyn ähmiýet berýäris.
Şonuň ýaly-da, Birleşen Milletler Guramasy bilen we dünýä bileleşiginiň ýöriteleşdirilen edaralary bolan Ösüş Maksatnamasynyň, ÝUNESKO-nyň, Ilat Gaznasynyň, Çagalar Gaznasynyň, Bütindünýä saglygy goraýyş guramasynyň, Neşelere we jenaýatçylyga garşy göreşmek boýunça Müdirliginiň ýurdumyzda ýerleşýän wekilhanalary bilen alyp barýan hyzmatdaşlygymyzy yzygiderli ösdürýäris we täze many-mazmun bilen baýlaşdyrýarys. Şeýle hem bu abraýly halkara guramanyň Merkezi Aziýa üçin Öňüni alyş diplomatiýasy boýunça sebit merkezi bilen netijeli hyzmatdaşlyk edýäris.
Siziň bilşiňiz ýaly, Birleşen Milletler Guramasynyň Baş Assambleýasy 12-nji dekabry Halkara Bitaraplyk güni diýip yglan etdi.2017-nji ýylyň 19-njy aprelinde bolsa biziň Bitarap döwletimiz bu guramanyň Çagalar Gaznasynyň Ýerine ýetiriji geňeşiniň 2018—2020-nji ýyllar üçin agzalygyna we Zenanlaryň hukuk ýagdaýy boýunça Komissiýasynyň 2018—2022-nji ýyllar üçin agzalygyna saýlandy.
Türkmenistanyň Birleşen Milletler Guramasynyň Ykdysady we Durmuş Geňeşiniň Komissiýasynyň mejlisinde bu Guramanyň ösüşiň bähbitlerine Ylym we tehnika boýunça Komissiýasyna 2017—2020-nji ýyllar, Ilat hem-de ösüş boýunça Komissiýasyna 2016—2020-nji ýyllar, şeýle hem Durmuş ösüşi boýunça Komissiýasyna 2017—2021-nji ýyllar üçin saýlanmagy bizi aýratyn guwandyrýar.
Garaşsyz döwletimiz Birleşen Milletler Guramasynyň Baş Assambleýasynyň 72-nji mejlisinde ählumumy kiber howpsuzlygyny üpjün etmek meselesine düýpli çemeleşmegi teklip etdi.
Siziň bilşiňiz ýaly, «Aziada — 2017: Parahatçylygyň we ösüşiň hatyrasyna halkara sport hyzmatdaşlygy» atly halkara sport kongresiniň jemleýji Jarnamasy Birleşen Milletler Guramasynyň Baş Assambleýasynyň 71-nji mejlisiniň resminamasy hökmünde ýaýradyldy. Bu resminama esaslanyp, Türkmenistan
ÝUNESKO-nyň howandarlygynda bedenterbiýe hem-de sport boýunça jogapkär ministrleriň we ýolbaşçylaryň ýedinji halkara maslahatyny geçirmegi göz öňünde tutýar.
Şu ýyl biziň ýurdumyz Energetika Hartiýasynyň Halkara Konferensiýasyna başlyklyk edýän döwletiň borçlaryny hem ýerine ýetirýär. Biziň ýurdumyzyň şeýle abraýly halkara guramalara saýlanmagy bitarap döwletimiziň bütin adamzadyň bähbitleri üçin hoşniýetli goňşuçylyk we ynsanperwerlik ýörelgelerine esaslanýan parahatçylyk söýüji syýasatyna halkara bileleşigiň hemmetaraplaýyn goldaw berýändigini aýdyň görkezýär.
Türkmenistanyň Konstitusiýasynda kanunçylyk taýdan berkidilen bitaraplyk ýörelgelerine üýtgewsiz ygrarly bolup galmak bilen, biz geljekde hem akgöwünlilik, dostluk we giň halkara hyzmatdaşlyk syýasatyny alyp bararys. Bu syýasat bolsa diňe bir milli bähbitlerimize däl-de, eýsem, dünýä bileleşiginiň bähbitlerine-de, ählumumy parahatçylygyň, howpsuzlygyň we abadançylygyň maksatlaryna hem doly laýyk gelýär. Şoňa görä-de, biz Garaşsyz Watanymyzyň halkara giňişlikde tutýan ornuny pugtalandyrmak üçin geljekde hem hemmetaraplaýyn tagallalary ederis.
Hormatly maslahata gatnaşyjylar!
Hormatly ýaşulular!
Gadyrly dostlar!
Biz ýurdumyzyň ösüşiniň ykdysady görkezijilerine şu ýylyň 9 aýynyň jemlerine bagyşlanyp ýaňy-ýakynda geçirilen Ministrler Kabinetiniň mejlisinde seretdik.Siz bu görkezijiler bilen tanşansyňyz.Bu görkezijiler metbugatda çap edildi we telewideniýede hem görkezildi.Şoňa görä-de, siziň ünsüňizi edilen işler baradaky meselä ýene-de çekip durjak däl. Men diňe esasy meseleleriň üstünde durup geçmek isleýärin.
Biz ykdysadyýetimizi diwersifikasiýa ýoly bilen ösdürmegi, onuň eksport mümkinçiliklerini giňeltmegi maksat edinýäris.Şu wezipelerden ugur alyp, daşary ýurtlardan getirilýän harytlaryň ornuny tutýan önümleri çykarmak we özümizde öndürilýän önümleriň beýleki ýurtlara iberilýän möçberlerini artdyrmak boýunça Döwlet maksatnamalaryny durmuşa geçirip başladyk.
Şeýle hem elektron senagatyny döretmek boýunça Döwlet maksatnamasyny amala aşyrmaga girişdik.
Bu maksatnamalary ýerine ýetirmekde eýýäm gowy netijeleri hem gazandyk. Ýurdumyza beýleki döwletlerden getirilýän harytlaryň möçberi azaldy.Daşary ýurtlara iberýän önümlerimiziň möçberi bolsa artdy.
Siziň bilşiňiz ýaly, 2007-nji ýylda «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin Milli maksatnamasy» kabul edildi. Bu Maksatnamanyň durmuşa geçirilmegi netijesinde, ýurdumyzda durmuş maksatly we inžener üpjünçilik ulgamlarynyň müňlerçe desgalary gurlup, ulanmaga berildi.«Türkmenistanyň Prezidentiniň ýurdumyzy 2012—2016-njy ýyllarda durmuş-ykdysady taýdan ösdürmegiň maksatnamasynyň» çäklerinde bolsa ägirt uly halkara ähmiýeti bolan onlarça taslamalar amala aşyryldy.
Häzirki döwürde milli ykdysadyýetimiziň ähli pudaklarynda özgertmeler geçirilýär.Ýurdumyzyň ykdysady ösüşiniň möhüm çeşmeleriniň onlarçasy üçin düýpli esaslar goýuldy.Bu işleriň yzygiderli ýerine ýetirilmegi netijesinde, ykdysadyýetimiziň durnukly ösüşini üpjün etjek kuwwatly önümçilik, durmuş we inženerçilik ulgamlarynyň berk esaslaryny döretmek dowam edýär.
Transmilli gaz geçirijileriň, şol sanda Türkmenistan — Owganystan — Pakistan — Hindistan gaz geçirijisiniň, demir ýollaryň, ýokary tizlikli awtomobil ýollarynyň, uly köprüleriň, «Awaza» milli syýahatçylyk zolagyndaky onlarça binalaryň we beýleki iri desgalaryň gurluşygy munuň aýdyň mysallarydyr.
Ilatyň jan başyna düşýän jemi içerki önümiň ortaça möçberini göz öňünde tutanyňda, Türkmenistan indi durmuş-ykdysady görkezijileri boýunça girdeji derejesi ýokary bolan ýurtlary häsiýetlendirýän umumy kabul edilen sepgitden geçdi.
Birleşen Milletler Guramasynyň Ykdysady we durmuş meseleleri boýunça departamenti, Söwda we ösüş boýunça geňeşi, Halkara pul gaznasy, Bütindünýä banky hem-de beýleki abraýly halkara guramalar hem Garaşsyz Watanymyzda pul-karz, salgyt-býujet, nyrh, maýa goýum syýasatynyň üstünlikli amala aşyrylýandygyny tassyklaýarlar.
Abraýly halkara maliýe guramalarynyň çaklamalaryna görä, ýurdumyzda 2017-nji we 2018-nji ýyllarda hem jemi içerki önümiň ýokary depgin bilen, ýagny 6,4 göterim derejede ösmegine garaşylýar. Bu bolsa Birleşen Milletler Guramasynyň Baş Assambleýasynyň 2015-nji ýylyň sentýabrynda bolup geçen 70-nji mejlisinde yglan edilen Durnukly ösüşiň maksatlarynyň köpüsiniň 2007-nji ýyldan bäri ýurdumyzda durmuşa geçirilendigini aýdyň tassyklaýar.
Garaşsyz Watanymyzda amala aşyrylýan ykdysady özgertmeler we gazanylan üstünlikler ykdysadyýetimizi dolandyrmagyň hem-de döwlet tarapyndan düzgünleşdirmegiň usullarynyň yzygiderli kämilleşdirilmegi, mähriban halkymyzyň doly goldamagy netijesinde mümkin boldy.
Häzirki döwürde biz ýurdumyzda durmuş derejesini ýokarlandyrmaga gönükdirilen kuwwatly häzirki zaman ykdysady ulgamynyň ýokary ösüşe eýe bolandygyny doly tassyklap bileris.Bu ulgam eýeçiligiň dürli görnüşlerine esaslanýar hem-de bazar gatnaşyklaryna tapgyrma-tapgyr geçmegi göz öňünde tutýar.
Hormatly ýaşulular!
Gadyrly myhmanlar!
Hormatly dostlar!
Aşgabat şäherinde ýokary derejede geçirilen Ýapyk binalarda we söweş sungaty boýunça V Aziýa oýunlary şu ýylyň halkara ähmiýetli möhüm wakasy boldy.
Biziň ýurdumyz V Aziýa oýunlaryna örän jogapkärçilikli taýýarlandy.Aşgabatda 2010-njy ýylda Olimpiýa şäherçesiniň düýbi tutuldy.Size mälim bolşy ýaly, onuň gurluşygyna köp möçberde maýa goýumlary gönükdirildi.Bu ýerde gurlan desgalar Halkara Olimpiýa komitetiniň talaplaryna laýyklykda enjamlaşdyryldy.
Olimpiýa stadionynyň münberini çeper keşbi bezeýän ahalteke bedewiniň heýkeliniň, şeýle hem ýokary halkara talaplara laýyk gelýän, ekologiýa taýdan arassa serişdelerden gurlan Sportuň suw görnüşleri merkeziniň Ginnesiň rekordlar kitabyna girizilmegi hem ýurdumyzda sport desgalarynyň gurluşygyna düýpli we örän jogapkärli garalýandygyny görkezýär.
Olimpiýa şäherçesiniň sport desgalarynda sportuň 21 görnüşi boýunça halkara ýaryşlar ýokary derejede geçirildi. Bu ýaryşlara 65 ýygyndy topar gatnaşdy.
Garaşsyz döwletimiziň türgenleriniň bu Oýunlarda umumy topar hasabynda has köp medal alyp, birinji orna çykmagy bizi örän begendirýär. Sportda gazanan bu ajaýyp ýeňişlerimiziň mähriban halkymyzyň watançylyk duýgusyny, eziz Diýarymyza bolan buýsanjyny has artdyrandygyny aýtmaga biziň doly hukugymyz bardyr! Bu oýunlaryň örän ýokary derejede geçirilmegi dünýäniň Olimpiýa hereketinde berkarar Watanymyzyň abraýyny öňküden-de berkitdi.Garaşsyz, Bitarap Türkmenistany dünýä derejeli sport merkezi hökmünde ykrar etdi.
Hormatly maslahata gatnaşyjylar!
Gadyrly dostlar!
Biz şu gün örän möhüm resminamany — ýakyn ýyllarda ýurdumyzy mundan beýläk-de ösdürmegiň maksatnamasyny ara alyp maslahatlaşmaly hem-de kabul etmeli.
Siziň bilşiňiz ýaly, soňky ýyllarda dünýäde bolup geçen käbir ykdysady we syýasy wakalar ýurdumyzyň ykdysady ösüşine belli bir derejede ýaramaz täsirini ýetirdi.Şol ýyllar, ilkinji nobatda, dünýä ykdysadyýetiniň ösüş depgini pese düşdi.Bu bolsa geosyýasy ýagdaýlar, dünýä bazarlarynda uglewodorod serişdeleriniň bahasynyň peselmegi, Türkmenistanyň esasy söwda-ykdysady hyzmatdaşlary bolan ýurtlaryň ykdysadyýetiniň ýeterlik derejede durnuksyz ösmegi, erkin ýörgünli daşary ýurt pulunyň hümmetiniň üýtgemegi, gazna bazarlarynda gymmatly kagyzlaryň durnuksyz ýagdaýy hem-de beýleki sebäpler bilen baglydyr.
Dünýä ýurtlarynda bolup geçýän bu hadysalaryň düýpli öwrenilmegi Türkmenistany 2018—2024-nji ýyllarda durmuş-ykdysady taýdan ösdürmegiň anyk maksatlaryna we wezipelerine düzedişleri girizmek üçin aýratyn ünsi jemlemäge mümkinçilik berdi.
Şoňa görä-de, ykdysadyýetimizi durnukly ösdürmek üçin ähli serişdelerimizi we mümkinçiliklerimizi doly peýdalanmak wezipesi öňde goýuldy.Bazar gatnaşyklaryna geçmegi çaltlandyrmak, hususan-da, ykdysadyýetiň döwlete dahylsyz pudagyny çalt depginler bilen ösdürmek bellenildi.Bilelikdäki kärhanalary we paýdarlar jemgyýetlerini döretmek, gazna biržalarynyň we gymmatly kagyzlaryň bazarynyň işini güýçlendirmek göz öňünde tutuldy.
Şunuň esasynda biz «Türkmenistanyň Prezidentiniň ýurdumyzy 2018—2024-nji ýyllarda durmuş-ykdysady taýdan ösdürmegiň Maksatnamasynyň» taslamasyny işläp taýýarladyk.Bu taslama tanyşmak üçin size berildi.
Maksatnamada 2018—2024-nji ýyllarda Garaşsyz Watanymyzy durmuş-ykdysady taýdan ösdürmegiň maksatlary kesgitlendi.Öňde duran wezipeler, esasy ýörelgeler, ileri tutulýan ugurlar we garaşylýan netijeler beýan edildi. Şeýle hem bellenen şu maksatlary durmuşa geçirmek boýunça çäreler, şol sanda ykdysady edaralaryň işiniň netijeliligini ýokarlandyrmak göz öňünde tutuldy. Döwlet tarapyndan düzgünleşdirmegiň ulgamyny we döwrebaplaşdyrmagyň ýollaryny kämilleşdirmek boýunça wezipeler bellenildi.
Dünýä maliýe-ykdysady çökgünligi şertlerinde makroykdysady dolandyryşy gowulandyrmak üçin ähli zerur çäreleri görmek göz öňünde tutulýar. Bu görkezijileriň barabarlygyny gazanmak, maliýe we bank ulgamynda geçirilýän özgertmeleri dowam etmek bellenilýär.
Maksatnamada kesgitlenişine laýyklykda, ýakyn 7 ýylyň dowamynda ýurdumyzyň jemi içerki önüminiň ýyllyk ösüş depginini ýokary (6,2—8,2 göterim) derejede saklamak meýilleşdirilýär.
Şu döwürde ýurdumyzyň ykdysadyýetiniň düzüminde senagatyň paýy ortaça 33 göterime, gurluşygyňky 14, oba hojalygynyň paýy 10,9 göterime ýeter. Bu görkeziji ulag we aragatnaşyk pudaklary boýunça 9,1, söwda ulgamy boýunça 12 göterime, dürli ugurly hyzmatlar ulgamy boýunça hem 21 göterime barabar bolar.
Senagat taýdan ösen ykdysadyýetiň esaslaryny döretmek maksady bilen, ileri tutulýan milli ugurlary döretmek we üpjün etmek hem-de ylmy-tehniki başlangyçlary goldamak boýunça işler dowam etdiriler.Umuman, ýurdumyzyň ykdysadyýetini diwersifikasiýa ýoly bilen ösdürmäge döwlet goldawy ykdysady syýasaty durmuşa geçirmek bilen bagly çäreleriň ulgamyny amala aşyrmak arkaly ählumumy we sebit derejelerinde berilýär.
Bu işleriň amala aşyrylmagy eksport mümkinçiliklerimizi ep-esli artdyrmaga doly şert döreder. Şeýle hem ýurdumyzyň ähli ýerlerinde beýleki döwletlerden getirilýän harytlaryň ornuny tutýan önümleri öndürýän kuwwatlyklary döretmäge mümkinçilik berer.
Maksatnamanyň durmuşa geçirilýän döwründe işjeň maýa goýum syýasaty alnyp barlar.Ýurdumyzy 2018—2024-nji ýyllarda durmuş-ykdysady taýdan ösdürmek ulgamyna esasy maýa goýumy hökmünde 240 milliard manatdan gowrak serişde goýberiler. Şu döwürde nebitgaz toplumyna 159,9 milliard manat möçberde düýpli maýa goýumlary gönükdiriler we 6 müň 900-den gowrak täze iş orunlary dörediler.
Ahal welaýatynyň Owadandepe şäherçesinde gurulýan zawodda 2024-nji ýylda tebigy gazdan ekologiýa taýdan arassa 600 müň tonna A-92 kysymly benzin öndürip başlamak göz öňünde tutulýar. Şol döwürde «Malaý» käninde Türkmenistan — Owganystan — Pakistan — Hindistan gaz geçirijisi üçin gaz gysyjy bekediň gurluşygy hem tamamlanar. Özi hem bularyň hemmesi biziň öz güýjümiz bilen amala aşyrylar. Bu uly zatdyr!
Ýurdumyzda elektrik energiýasynyň öndürilýän umumy möçberi 2024-nji ýyla çenli 33 milliard kilowat/sagada ýetiriler. Bu bolsa 2018-nji ýyl bilen deňeşdirilende 27,2 göterim köpdür.
Şunuň bilen birlikde, Balkan welaýatynyň Gyýanly şäherçesinde 2018—2024-nji ýyllarda polipropilen, poliwinilhlorid, kaustik soda, duz kislotasyny we suwuk hlor öndürýän gazhimiýa toplumyny gurmak göz öňünde tutulýar.
Himiýa senagaty boýunça 2018-nji ýylda Balkan welaýatynyň Garabogaz şäherinde ýylda 1 million 155 müň tonna karbamid öndürýän zawody işe girizmek bellenilýär.Bu zawod ýurdumyzyň karbamid öndürýän iň iri kärhanasy bolar.
Mundan başga-da, Balkan welaýatynyň çäklerinde 2018—2024-nji ýyllarda ýod-brom suwlaryny gaýtadan işläp, ýod we brom hem-de olardan alynýan önümleri öndürýän kärhanalaryň kuwwatyny artdyrmak meýilleşdirilýär. Şonuň netijesinde, ýedi ýylyň içinde tehniki ýoduň öndürilişi 2,3 esse artar, 2024-nji ýylda bu önümiň daşary ýurtlara iberilýän möçberi bolsa 1 müň tonnadan hem köp bolar.
ýurdumyzyň ulag üpjünçilik ulgamynyň iri merkezleriniň biri bolan Türkmenbaşynyň Halkara deňiz porty dörediler.
Bulardan başga-da, 2022-nji ýylda Mary şäherinde 300 müň tonna ammiak selitrasyny we 450 müň tonna karbamid öndürýän toplumyň gurluşygyna girişiler.Bu toplumyň gurluşygyny 2026-njy ýylda tamamlamak göz öňünde tutulýar.
Şunuň bilen birlikde, 2021-nji ýylda Türkmenabadyň himiýa zawodynyň senagat meýdançasynda her ýylda 300 müň tonna konsentrirlenen fosfor dökünlerini öndürýän kärhanany işe girizmek üçin düýpli maýa goýumlaryny özleşdirmek bellenilýär.Bu taslama ýurdumyzyň oba hojalyk pudagyny dökünleriň şu görnüşi bilen üpjün etmäge gönükdirilendir.
Ýurdumyzda mineral dökünleriň öndürilýän möçberleri 2018-nji ýyl bilen deňeşdirilende 2024-nji ýylda 1,6 esse artar we 3 million 825 müň tonna ýetiriler. Bu önümleriň 74,5 göterimi daşarky bazarlara iberiler.
Lebap welaýatynyň Atamyrat şäherinde we Balkan welaýatynyň Garabogaz şäherinde 2019—2021-nji ýyllarda her biri sagatda 100 ýolagça hyzmat edýän häzirki zaman howa menzillerini gurmak meýilleşdirilýär.
Kommunikasiýalary ösdürmäge ýardam berýän emeli hemramyzyň älem giňişligine çykarylmagy ýurdumyzyň ykdysady taýdan kuwwatly döwlete öwrülendigine şaýatlyk edýär.Milli kosmos ulgamymyzy kämilleşdirmek we ösdürmek üçin, 2018—2024-nji ýyllarda 1 milliard 300 million manada golaý düýpli maýa goýumlaryny gönükdirmek bellenilýär.
Şol döwürde ýerüsti gözegçiligi geçirmäge niýetlenen ýene-de bir emeli hemrany döretmek we älem giňişligine çykarmak göz öňünde tutulýar.Bu bolsa oba hojalygynda, nebit senagatynda alnyp barylýan işlere we daşky gurşawa gözegçilik etmäge şert döreder.
Ýurdumyzda Internet ulgamynyň hemmelere elýeterli bolmagy ykdysadyýetimiziň ösüşini çaltlandyrmaga mümkinçilik berer.Iň ýönekeý hasaplamalara görä, 2045-nji ýyla çenli bütin dünýä boýunça 100 milliarddan gowrak enjam Internet ulgamyna birikdiriler.Muňa ykjam we göterilýän enjamlar, abzallar, lukmançylyk hem-de senagat gurallary, howpsuzlyk enjamlary, awtomobiller, eginbaşlar we beýleki tehnologiýalar hem degişlidir.
Şol enjamlaryň ählisi ägirt köp maglumatlary özünde jemlär we ýaýradar.Bu bolsa biziň işimizde we durmuşymyzda düýpli öwrülişige getirer. Adamlar Internet ulgamy arkaly alnan maglumatlary has-da oýlanyşykly çözgütleri kabul etmek we öz durmuşyna hem-de daş-töwerekde bolup geçýän wakalara has düýpli düşünmek üçin ulanar.
Şeýle hem Internete birikdirilen enjamlar häzirki döwürde ynsan zähmetini talap edýän gözegçiligiň, dolandyryşyň we abatlaýyş işleriniň köp wezipelerini awtomatlaşdyrar.Şoňa görä-de, men Ministrler Kabinetiniň Başlygynyň orunbasarlaryna, Türkmenistanyň Mejlisine, Ylymlar akademiýasyna Internet ulgamyny ösdürmek, elektron senagatyny döretmek boýunça ýörite maksatnama taýýarlamagy tabşyrýaryn.
Ýakyn wagtda saglygy goraýyş ulgamynda hem köp möçberde maýa goýumlaryny özleşdirmek we häzirki zaman tehnologiýalaryny ornaşdyrmak göz öňünde tutulýar. Durmuş meselelerini çözmekde ýurdumyzyň ykdysady ösüşini çaltlandyrmak Birleşen Milletler Guramasynyň kabul eden Durnukly ösüş maksatlaryna laýyklykda amala aşyrylar.
Ýurdumyzda 2018—2024-nji ýyllarda ortaça zähmet haky her ýyl 10 göterim artar.Saglygy goraýyş ulgamynyň maddy-enjamlaýyn binýadyny berkitmek we ony häzirki zaman enjamlary bilen üpjün etmek üçin, lukmançylyk edaralaryny gurmak, düýpli abatlamak hem-de olaryň durkuny täzelemek işleri dowam etdiriler. Sagdyn nesli kemala getirmek maksady bilen, täze gurluşyklaryň hasabyna bedenterbiýe we sport desgalarynyň hem-de binalarynyň ulgamyny giňeltmek boýunça çäreler hem durmuşa geçiriler.
Ýurdumyzda 2018—2024-nji ýyllarda bilim ulgamynyň ähli basgançaklaryny döwrebap ýagdaýa getirmek boýunça işler dowam etdiriler.Hojalygy ýöretmegiň döwlete dahylsyz we garyşyk pudagynyň binýadynda orta hem-de ýokary hünär okuw mekdepleriniň ulgamyny giňeltmek göz öňünde tutulýar.Şunuň bilen birlikde, tölegli bilim almak ulgamy hem ösdüriler.
Medeniýet we çeper döredijilik ulgamlaryny döwlet tarapyndan maglumat bilen üpjün etmek boýunça çäreler görler.Innowasion ösüş, medeni gymmatlyklarymyzyň ilata elýeterli bolmagyny giňeltmek we dünýä medeniýetiniň gazananlary bilen tanyşdyrmak üçin şertler dörediler.
Maksatnamanyň amala aşyrylýan döwründe ilatyň hal-ýagdaýyny has gowulandyrmak boýunça netijeli çäreler amala aşyrylar. Hususan-da, ýaşaýyş-jemagat hyzmatlary toplumy we arassa agyz suwy bilen üpjün edilen ýaşaýyş jaýlary gurlar. Şeýle hem durmuş maksatly desgalaryň müňlerçesini, meýdany millionlarça inedördül metr bolan ýaşaýyş jaýlaryny bina etmek, häzirki zaman inženerçilik kommunikasiýalaryny çekmek bellenilýär.
Şunuň bilen baglylykda, karz serişdeleriniň hasabyna gurulýan ýaşaýyş jaýlarynyň möçberi artar.Ýaş maşgalalary ýaşaýyş jaýlary bilen üpjün etmek üçin, karz serişdelerini we ýer böleklerini bermegiň ulgamy yzygiderli ösdüriler.
Maksatnama laýyklykda, 7 ýylyň dowamynda hususy telekeçilik ulgamynda kiçi we iri senagat kärhanalarynyň ýüzlerçesini döretmek meýilleşdirilýär.Şol döwürde daşary ýurt we bilelikdäki kärhanalary döretmek boýunça hem düýpli özgertmeler geçiriler.
Ýurdumyzda ýörite ykdysady zolaklar dörediler.Işläp gelýän döwlet kärhanalary hususylaşdyrylar hem-de paýdarlar jemgyýetleri guralar.Bazar gatnaşyklaryna geçmegiň dowamynda düýpli özgertmeler amala aşyrylar.Giň gerimli şeýle işleri geçirmegiň netijesinde, ykdysadyýetimizde döwlete dahylsyz pudagyň paýy yzygiderli artar.
Ýurdumyzyň eksport mümkinçiliklerini giňeltmek maksady bilen, elektromobilleri ýygnaýan bilelikdäki zawody gurmak hem göz öňünde tutulýar.
Umuman, gysgaça aýdanyňda, ýurdumyzy ýakyn 7 ýylyň dowamynda ösdürmegiň esasy ugurlary, ine, şulardan ybarat. Bu meseläni ara alyp maslahatlaşmak üçin size maglumatlar berildi. Şoňa görä-de, men Ýaşulularyň maslahatynyň agzalarynyň bu barada öz pikirlerini aýtmaklaryny haýyş edýärin.
Hormatly Ýaşulularyň maslahatyna
gatnaşyjylar!
Biz ýene-de bir örän möhüm meseläni ara alyp maslahatlaşmaly. Häzirki döwürde ýurdumyzyň 2018-nji ýyl üçin Döwlet býujetiniň taslamasynda Garaşsyz Watanymyzy durmuş-ykdysady taýdan ösdürmegiň esasy ugurlaryny taýýarlamak işjeň alnyp barylýar. Men häzir diňe aýry-aýry ugurlar barada durup geçmek isleýärin.
Bu meselede pudaklary çalt we ykdysadyýetimizi diwersifikasiýa ýoly bilen ösdürmegiň hasabyna ýokary depginler bilen durnukly ykdysady ösüşi gazanmak biziň esasy maksadymyz bolar diýip pikir edýärin.
Ýurdumyzyň ykdysadyýetini diwersifikasiýa ýoly bilen we toplumlaýyn ösdürmek boýunça özgertmeler dowam etdirilmelidir.Bu özgertmeler halkara we sebit ähmiýetli giň gerimli, aýratyn möhüm maýa goýum taslamalarynyň amala aşyrylmagyny göz öňünde tutýar.
Raýatlarymyzyň durmuş abadançylygyny, hukuklarynyň we bähbitleriniň goralmagyny üpjün etmek Garaşsyz Türkmenistanyň döwlet syýasatynyň esasy ugry bolup durýar.Şoňa görä-de, geçen ýyllarda bolşy ýaly, 2018-nji ýylda hem biziň alyp barýan durmuş syýasatymyz ilatymyzyň ýaşaýşynyň hilini we derejesini ýokarlandyrmaga gönükdirilmelidir.
Saglygy goraýyş, bilim, medeniýet ulgamlarynyň we hyzmatlar ulgamyna degişli beýleki görnüşdäki işleriň netijeliligini ýokarlandyrmak esasynda adam mümkinçiligini artdyrmak üçin şertleri döretmelidir.
Şoňa görä-de, geljek ýylda durmuş ulgamyny maliýeleşdirmegiň mukdary ýurdumyzyň Döwlet býujetiniň çykdajylarynyň umumy möçberiniň 75–80 göteriminden az bolmaly däldir. Ykdysadyýetiň ygtybarly ösüşine, maliýe we durmuş durnuklylygyna esaslanýan ilatyň girdejileriniň artmagy we ýaşaýyş jaý şertleriniň gowulandyrylmagy üpjün edilmelidir.Şeýle hem döwlet tarapyndan eneligi we çagalygy goramak boýunça çäreler görülmelidir.
Zähmet serişdelerini netijeli dolandyrmak we zähmet bazaryndaky meseleleri çözmek, raýatlarymyzyň zähmet çekmäge bolan konstitusion hukuklaryny amala aşyrmak üçin şertleri döretmek boýunça çäreleri maliýeleşdirmek Döwlet býujetinde uly orny eýelemelidir.
Şoňa görä-de, men ähli ministrlikleriň we pudak edaralarynyň ýolbaşçylaryna, Ministrler Kabinetiniň Başlygynyň orunbasarlaryna, şeýle hem Türkmenistanyň Mejlisine geljek ýylyň Döwlet býujetini taýýarlamaga örän jogapkärli garap, ony ýylyň ahyryna çenli kabul etmegi tabşyrýaryn.
Hormatly adamlar!
Siziň bilşiňiz ýaly, ýurdumyz Garaşsyzlygyny alan ilkinji döwürlerde halkymyza gaz, agyz suwy, elektrik energiýasy we nahar duzy mugt berildi. Jemagat hyzmatlary üçin hem ujypsyz töleg bellendi.Şol çylşyrymly döwürde bu çäreler raýatlarymyzyň ýaşaýyş-durmuş ýagdaýyny ýeňilleşdirmäge gönükdirilipdi.
Şol döwürde döwletiň gaznasy boşdy.Zähmet haklaryny tölemek, zerur bolan dermanlary satyn almak, harby we hukuk goraýjy edaralary saklamak üçin serişde ýokdy.Bu bolsa raýatlarymyzyň bazar ykdysadyýetiniň şertlerine uýgunlaşmagy üçin amatsyz ýagdaýy döredýärdi.Şoňa görä-de, biz şeýle aýgytly çäreleri görmeli bolduk.Halkymyz köp serişdeleri mugt ulandy we köp ýyllardan bäri bu durmuş ýeňilliklerinden peýdalanyp gelýär.
Biziň ýurdumyzyň ilatyna berilýän şeýle ýeňillikler dünýäniň hiç döwletinde ýok.Bu çykdajylary Türkmenistanyň Döwlet býujetinden maliýeleşdirmek üçin ägirt köp maliýe serişdeleri goýberilýär.Ýöne häzirki döwürde bu ýeňillikleri ýatyrmagyň wagty geldi diýip pikir edýärin.
Ýurdumyzyň ykdysadyýetiniň bazar gatnaşyklaryna düýpli goşulmagy milli baýlyklarymyzy aýawly, rejeli, tygşytly we ýokary netijeli peýdalanmagy talap edýär. Ilatyň girdejileriniň yzygiderli ýokarlandyrylmagy, iş bilen üpjünçiliginiň gowulandyrylmagy ozal mugt berlen durmuş ýeňillikleri üçin indi belli bir derejede tölegleri girizmäge mümkinçilik berýär. Bu bolsa öň durmuş ýeňillikleri bilen bagly bolan pudaklaryň düşewüntli işlemegini ýola goýmak üçin ähli şertleri döreder diýip pikir edýärin.
Mundan başga-da, hormatly ýaşulularymyzyň birnäçe ýyldan bäri tebigy serişdelerimizi sarp etmek üçin tölegleri bellemegi hem-de bar bolan ýeňillikleri ýatyrmagy yzygiderli maslahat berýändiklerinden hem ugur alsak, dogry bolar diýip hasaplaýaryn.
Şoňa görä-de, ýaşulularyň pikirini goldamak we nazara almak bilen, geljekde hyzmatlar, tebigy gaz, elektrik energiýasy, agyz suwy we nahar duzy üçin kadaly tölegleri tapgyrma-tapgyr girizsek, maksadalaýyk bolar diýip hasap edýärin. Siziň bu teklibi goldajakdygyňyza ynanýaryn!
Hormatly Ýaşulularyň maslahatyna
gatnaşyjylar!
Hormatly aksakgallar!
Hanymlar we jenaplar!
Men şu ýerde ýene-de bir möhüm meseläni gozgamak isleýärin.Adatça, raýatlardan gelip gowuşýan ýüztutmalar hemişe degişli edaralar tarapyndan seljerilýär.Bu ýüztutmalaryň ählisi jikme-jik öwrenilýär we olar boýunça degişli işler geçirilýär.
Soňky döwürde raýatlarymyzdan Türkmenistanyň Ýaşulularynyň maslahatynyň hukuk ýagdaýyny üýtgetmek we alyp barýan işini kämilleşdirmek boýunça ençeme teklipler gelip gowuşdy.
Türkmenistanyň Ýaşulularynyň maslahaty 2008-nji ýyldan bäri hereket edip, ýurdumyzyň durmuşynda möhüm orny eýeläp gelýär. Halkymyzyň däp-dessuryna laýyklykda, ýaşulular bilen maslahatlaşman, hiç bir möhüm kanun ýa-da resminama kabul edilmeýär.
Geçen döwürde Ýaşulularyň maslahatynda ýurdumyzyň ykdysadyýetini ösdürmek hem-de raýatlarymyzyň hal-ýagdaýyny has-da gowulandyrmak bilen bagly köp sanly meseleler ara alnyp maslahatlaşyldy we örän möhüm çözgütler kabul edildi. Elbetde, bu resminamalaryň durmuşa geçirilmegi ýurdumyzy ösdürmekde hem, mähriban halkymyzyň abadançylygy üçin hem oňyn netijeleri berdi.
Şoňa görä-de, Türkmenistanyň Ýaşulularynyň maslahatynyň döwletimizde eýeleýän ornuny ýokarlandyrmak üçin, men onuň hukuk ýagdaýyny üýtgetmegi we gurluşyny özgertmegi teklip edýärin.
Bu maslahaty Türkmenistanyň Halk Maslahaty diýip atlandyrsak, şeýle hem onuň işine halkymyzyň ähli gatlaklarynyň wekilleriniň gatnaşmagyny üpjün etmek üçin, düzümini giňeltsek, maksadalaýyk bolar diýip hasap edýärin.
Şeýle hem Türkmenistanyň Halk Maslahatynyň ýerli edaralaryny döretmek zerur bolup durýar. Ýerli edaralar hakynda aýtmak bilen, men häzirki wagtda hereket edýän etrap, şäher hem-de welaýat halk maslahatlaryny göz öňünde tutýaryn.Wekilçilikli bu edaralary Türkmenistanyň Halk Maslahatynyň ýerli edaralary hökmünde resmileşdirsek, biz olaryň netijeli işlemegi üçin şertleri dörederis diýip pikir edýärin.
Bu wezipeleri amala aşyrmak üçin, degişli kanunçylyk namalaryny kabul etmeli. Şoňa görä-de, men Türkmenistanyň Mejlisine, Ministrler Kabinetiniň Başlygynyň orunbasarlaryna we Adalat ministrligine degişli resminamalaryň taslamalaryny taýýarlamak boýunça teklipleri bermegi tabşyrdym.
Biz taýýarlanan şol resminamalaryň taslamalaryny şu maslahatda siziň garamagyňyza hödürledik. Eger, makullasaňyz, biz olary kabul ederis. Bu işi gaýra goýman, ýerine ýetirmeli.Sebäbi, wagt garaşmaýar.Öňde bize uly we jogapkärli wezipeler garaşýar.Men garamagyňyza berlen teklipleri doly öwrenmegi we öz pikiriňizi aýtmagy sizden haýyş edýärin.
Eger zerur diýip hasap etsek, onda bu tekliplere degişli üýtgetmeleri we goşmaçalary girizeris. Ýaşulularyň şu maslahatynyň çäklerinde Türkmenistanyň Mejlisinden öz maslahatyny geçirmegi hem-de degişli resminamalara seretmegi we olary kabul etmegi haýyş ederis.
Saýlawlar hakynda aýdylanda bolsa, öňümizde şeýle çäreleriň birnäçesi bar. Ýagny 2018-nji ýylda biz Türkmenistanyň Mejlisiniň deputatlarynyň, welaýat, etrap we şäher halk maslahatlarynyň, şeýle hem Geňeşleriň agzalarynyň saýlawlaryny geçirmeli.Şoňa görä-de, biz bu saýlawlara häzirden taýýarlyk görüp başlamaly.
Hormatly Ýaşulularyň maslahatyna
gatnaşyjylar!
Hormatly ýaşulular!
Hanymlar we jenaplar!
Biziň uzak möhletli örän möhüm maksatlarymyz, daşary syýasy ugrumyz mundan beýläk hem üýtgewsiz galýar.Sebäbi, biz demokratik döwletimiziň, adalatly raýat jemgyýetimiziň hukuk binýadyny has-da berkitmek hem-de kämilleşdirmek üçin, döredijilik we parahatçylyk söýüji ýörelgelere eýerýän Garaşsyz Watanymyzyň, mähriban halkymyzyň Ýer ýüzündäki at-abraýyny mundan beýläk-de ýokarlandyrmaga we ynamly öňe gitmäge ygrarlydyrys.
Biz öz sözümiz, janymyz-tenimiz we şöhratly işlerimiz bilen, ajaýyp geljegimiz üçin Garaşsyz Watanymyza, mähriban halkymyza ýürekden hyzmat etmelidiris.Biziň häzirki we geljekdäki üstünliklerimiziň girewi, ine, şunda jemlenendir.
Hormatly adamlar!
Siziň ähliňize tüýs ýürekden berk jan saglyk, uzak ömür, bagtyýar durmuş we asuda asman, Garaşsyz, Bitarap Watanymyzyň gülläp ösmeginiň hatyrasyna alyp barýan işleriňizde uly üstünlikleri arzuw edýärin!
Goý, Garaşsyz döwletimiziň we agzybir halkymyzyň at-abraýy we şan-şöhraty älem-jahana ýaň salsyn!
Goý, mukaddes Garaşsyzlygyň röwşen ýoly bilen ösüşleriň täze belentliklerine ynamly barýan eziz Diýarymyz mundan beýläk-de gülläp össün!
Goý, Türkmen döwletiniň halkara abraýy Ýer ýüzüne dolsun!
Ýaşasyn eziz Watanymyz Türkmenistan!
Ýaşasyn baky sarsmaz Türkmen döwleti!
Ýaşasyn Berkarar döwletimiziň bagtyýarlyk döwri!
Ýaşasyn Garaşsyz, baky Bitarap Türkmenistan!


c: text/html

text:
Ýurdumyzyñ ähli banklary bank kartlarynyñ üsti bilen dürli görnüşli amallary ýerine ýetirmek üçin Siziñ hyzmatyñyzdadyr.
Visa halkara kartlary ulanmak örän amatlydyr we ol Siziñ durmuşyñyzy has ýeñilleşdirer:
-
ýurdumyzdaky we daşary ýurtlardaky visa bankomatlaryndan islendik wagtda puluñyzy nagt alyp bilersiñiz;
-
islendik wagtda internetiñ üsti bilen dürli görnüşli tölegleri geçirip, hasaplaşyklary amala aşyryp bilersiñiz;
-
daşary ýurtlara telekeçilik, okuw we syýahatcçlyk maksatlary bilen gideniňizde nagt puluňyzy ýanyňyzda götermek zerurlygy aradan aýrylar;
-
dünýä döwletleriniñ söwda merkezlerinde we dükanlarynda satyn alan harytlaryñyz iiçin tölegi amala aşyryp bilersiñiz;
-
dünýäniñ birnäçe söwda nokatlarynda, myhmanhanalarda, restoranlarda we howa meňzillerinde Visa kartyñyz arkaly ýeñilliklerden peýdalanyp bilersiñiz;
-
milli we daşary ýurt awiakompaniýalaryndan petek üçin tölegi Visa kartlary arkaly amaly aşyryp bilersiñiz;
-
milli we daşary ýurt myhmanhanalarynda öñünden ýer bellemek we töleg etmek hyzmatyndan peýdalanyp bilersiñiz;
-
islegiñize görä dünýäniñ dürli künjeklerine pul geçirimleri amala aşyryp bilersiñiz;
-
puluñyzyñ howpsuzlygy üpjün ediler wehemişe bankyñ goragynda bolar;
-
ýurdumyzdaky, şeýle hem daşary ýurtlardaky Visa bankomatlarynda Visa kartlarynyñ üsti bilen milli puluñyzy daşary ýurt walýutasyna çalşyp alyp bilersiñiz;
-
internet arkaly söwda edip, harytlary satyn alyp bilersiñiz.
Visa halkara bank kartlaryny edinmek üçin ýurdumyzyñ ähli banklaryna ýüz tutup bilersiñiz.
VISA - tarifleri

robotstxt: allowed

filter: keep


text:
- Milli mejlisde (parlamentde) aýallaryň eýeleýän wezipeleriniň paýy
- Ilatyň 100 adamyna hasaplananda magistral telefon ýollary
- Ilatyň 100 adamyna hasaplananda öýjükli aragatnaşygyň abonentleri
-
15—24 ýaşyndakyýaşlaryň işsizligiň derejesi
- Ilatyň 100 adamyna hasaplananda peýdalanylýan personal kompýuterler
- Ilatyň 100 adamyna hasaplananda Internetden peýdalanyjylar
- Ilatyň ýaşaýyş jaýynyň umumy meýdany bilen ortaça üpjünçiligi
- Oba hojalygyna degişli däl bölekde tölegli zähmet bilen meşgullanýan aýallaryň paýy
- Esasy derman serişdeleri arzan nyrhdan durnukly elýeterli bolan ilatyň paýy
Milli mejlisde (parlamentde) aýallaryň eýeleýän wezipeleriniň paýy
Umumy maglumat:
Теmasy:
Beýleki durmuş görkezijileri
Indikatoryň ady:
Milli mejlisde (parlamentde) aýallaryň eýeleýän wezipeleriniň paýy
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Konferensiýalar /Kоnferentara başlangyçlar bilen arabaglanyşygy:
FoC (Ugur 1), CCA, MÖM (3 Maksat, 4 Wezipe, 12 Indikator)
Syýasat nukdaýnazardan gyzyklanma:
Mejlisde (parlamentde) aýallaryň wekilçiligi — aýallaryň syýasy we jemgyýetçilik durmuşda mümkinçilikleriniň jähtleriniň biri we ol aýallaryň ygtyýarlylygy bilen baglanyşykly. Aýallaryň syýasy durmuşa gatnaşmagy jemgyýetde gender deňligini görkezýär we gender deňliginiň üpjün edilmeginde çözgütleri kabul etmäge ýardam edýär.
Kesgitlemе:
Milli mejlisde (parlamentde) aýallaryň eýeleýän wezipeleriniň paýy — bu aýallara degişli wezipeleriň sany, ähli eýelenen wezipelere göterimde aňladylýar.
Öňde baryjy gurama:
Mejlisara Bileleşigi, BMG.
Zerur bolan maglumat çeşmeleri:
Milli derejede maglumatlar milli mejlisleriň (parlamentleriň) maglumatlaryndan alynýar. Milli mejlisler aýallaryň we erkekleriň eýeleýän mejlis orunlarynyň we mejlis orunlaryň umumy sany barada habar berýär, Mejlisara Bileleşigi (IPU — MAB) halkara, global we sebitleýin jemleýji maglumatlary yzygiderli düzýär.
Şu indikator boýunça maglumat almak üçin ýüzlenmek
Şeýle maglumatlar, adatça, Türkmenistanyň Mejlisinden gelip gowuşýar we saýlawlar geçirilenden çoňra täzelenilýär (5 ýylda 1 gezek).
Ilatyň 100 adamyna hasaplananda magistral telefon ýollary
Umumy maglumat:
Теmasy:
Beýleki durmuş görkezijileri
Indikatoryň ady:
Ilatyň 100 adamyna hasaplananda magistral telefon ýollary
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Konferensiýalar /Kоnferentara başlangyçlar bilen arabaglanyşygy:
FoC (Ugur 1), MÖM (8 Maksat, 18 Wezipe, 47 Indikator), MICS
Syýasat nukdaýnazardan gyzyklanma:
Ösüş prosesine gatnaşýanlaryň arasynda netijeli kommunikasiýa zerur infrastruktura bolmazdan mümkin däl. Telefonlar (we personal kompýuterler) goýumlardan ýokary peýdany üpjün etmek bilen we dublirleme ýa-da maglumaty sypdyrmak meselesinden gaça durmak bilen, adamlara tejribe alyşmaga we bir-birekden öwrenmäge mümkinçilik berýär. Maglumat we kommunikasiýa tehnologiýalaryndan peýdalanylmagy korrupsiýany azaltmak bilen we dolandyryşy gowulandyrmak bilen, Hökümetleri has aç-açan edip biler.
Kesgitlemе:
Magistral telefon ýollarynyň umumy sany ilatyň sanyna bölünýär we 100-e köpeldilýär. Abonentleriň terminal enjamlaryny döwlet kommutasion toruna birleşdirýän, kommutator telefon enjamynda munuň üçin niýetlenen porty bolan telefon ýollarynyň sany göz öňünde tutulýar.
Öňde baryjy gurama:
Halkara Telekommunikasiýa Bileleşigi
Zerur bolan maglumat çeşmeleri:
Telefon ýollary boýunça maglumatlar Halkara Telekommunikasiýa Bileleşiginiň her ýyl hökümet telekommunikasiýa gulluklaryna iberýän sowalnamalary arkaly ýygnalýar. Sowalnamalar senagat guramalarynyň maglumatyň takyklygyny her taraplaýyn barlamak üçin we sowalnamalar jogap bermeýän ýurtlar barada maglumat almak üçin ýyllyk hasabatlary bilen doldurylýar.
Milli maglumatlaryň ýygnalyşynyň häsiýetnamasy:
Maglumat çeşmeleri:
Hasaplanýan görkeziji. Türkmenistanyň Statistika baradaky döwlet komitetiniň administratiw hasabatlarynyň maglumatlary (aragatnaşyk birleşikleriniň we kärhanalarynyň aragatnaşyk serişdeleri we hili barada hasabat). Indikatory hasaplamak üçin goşmaça maglumat ýörite gözegçilikleriň maglumatlary esasynda alnyp bilner. Ilatyň sany baradaky maglumatlar milli ýazuwlardan we seçimleýin gözegçiliklerde,
Hasabatyň döwürleýinligi — çärýeklik, görkezijini hasaplamak — ýyllyk döwürliligi.
Şu indikator boýunça maglumat almak üçin ýüzlenmek
Şu indikatoryň ösüşi
Ilatyň 100 adamyna hasaplananda öýjükli aragatanaşygyň abonentleri
Umumy maglumat:
Теmasy:
Beýleki durmuş görkezijileri
Indikatoryň ady:
Ilatyň 100 adamyna hasaplananda öýjükli aragatanaşygyň abonentleri
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Konferensiýalar /Kоnferentara başlangyçlar bilen arabaglanyşygy:
FoC (Ugur 1), MÖM (8 Maksat, 18 Wezipe, 47 Indikator), MICS
Syýasat nukdaýnazardan gyzyklanma:
Ösüş prosesine gatnaşýanlaryň arasynda netijeli kommunikasiýa zerur infrastruktura bolmazdan mümkin däl. Telefonlar (we personal kompýuterler) goýumlardan ýokary peýdany üpjün etmek bilen we dublirleme ýa-da maglumaty sypdyrmak meselesinden gaça durmak bilen, adamlara tejribe alyşmaga we bir-birekden öwrenmäge mümkinçilik berýär. Maglumat we kommunikasiýa tehnologiýalaryndan peýdalanylmagy korrupsiýany azaltmak bilen we dolandyryşy gowulandyrmak bilen, Hökümetleri has aç-açan edip biler.
Kesgitlemе:
Öýjükli abonentleriň umumy sany ilatyň sanyna bölünýär we 100-e köpeldilýär. Öýjükli abonentler — bu döwlet awtomat ykjam telefon gullugyna birleşdirilen, döwlet ykjam telefon gullugyny elýeterli edýän, öýjükli tehnologiýadan peýdalanmak bilen, döwlet kommutasion telefon torunyň elýeterliligine mümkinçilik berýän öýjükli telefonlardan peýdalanyjylardyr.
Öňde baryjy gurama:
Halkara Telekommunikasiýa Bileleşigi
Zerur bolan maglumat çeşmeleri:
Öýjükli abonentler boýunça maglumatlar Halkara Telekommunikasiýa Bileleşiginiň her ýyl hökümet telekommunikasiýa gulluklaryna iberýän sowalnamalary arkaly ýygnalýar. Sowalnamalar senagat guramalarynyň maglumatyň takyklygyny her taraplaýyn barlamak üçin we sowalnamalar jogap bermeýän ýurtlar barada maglumat almak üçin ýyllyk hasabatlary bilen doldurylýar.
Milli maglumatlaryň ýygnalyşynyň häsiýetnamasy:
Maglumat çeşmesi:
Hasaplanýan görkeziji. Türkmenistanyň Statistika baradaky döwlet komitetiniň administratiw hasabatlarynyň maglumatlary (aragatnaşyk birleşikleriniň we kärhanalarynyň aragatnaşyk serişdeleri we hili barada hasabat). Indikatory hasaplamak üçin goşmaça maglumat ýörite gözegçilikleriň maglumatlary esasynda alnyp bilner. Ilatyň sany baradaky maglumatlar milli ýazuwlardan we seçimleýin gözegçiliklerden,
Hasabatyň döwürleýinligi — çärýeklik, görkezijini hasaplamak — ýyllyk döwürliligi.
Bellik:
Kommynikasiýa we aragatnaşyk ulgamy Türkmenistanyň ykdysadyýetinde gitdigiçe has möhüm rol oýnaýar, ýöne bu ulgama baha bermegiň statistiki ulgamy ýeterlik däl. Türkmenistanda resmi taýdan bellige alnan telekommunikasiýa kärhanalarynyň sany diňe
Halkara (Halkara Telekommynikasiýa Bileleşiginiň standartlary) we Ýewropa standartlaryny peýdalanyp, ykdysady maglumaty hem goşmak bilen, aragatnaşyk hyzmatlarynyň berlişi we peýdalanylyşy barada
Şu indikator boýunça maglumat almak üçin ýüzlenmek
Şu indikatoryň ösüşi
15—24 ýaşyndaky ýaşlaryň işsizligiň derejesi
Umumy maglumat:
Теmasy:
Beýleki durmuş görkezijileri
Indikatoryň ady:
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Toparlara bölmek/Derejesi:
Bu indikator sebitleýin we milli derejelerde jynsy we ýaşy boýunça işlenip taýýarlanylýar.
Konferensiýalar /Kоnferentara başlangyçlar bilen arabaglanyşygy:
MÖM (8 Maksat, 16 Wezipe, 45 Indikator), FoC (Ugur 2)
Syýasat nukdaýnazardan gyzyklanma:
Indikator ykdysadyýetde ýaş işçi güýjüniň peýdalanylyş derejesini görkezýär, şeýlelikde ýaşlar üçin iş orunlaryny döretmegiň baş ugrunyň üstünliginiň ölçegi bolup hyzmat edýär.
Kesgitlemе:
Öňde baryjy gurama:
Halkara zähmet guramasy (HZG)
Zerur bolan maglumat çeşmeleri:
Ýurt boýunça maglumatlar işçi güýjüniň gözegçiliklerinden, administratiw ýazgylardan, resmi milli hasaplamalardan we ilat ýazuwlaryndan alynýar. Işçi güýjüniň gözegçiligi adatça iň doly we deňeşdirip bolýan maglumat çeşmesini üpjün edýär. Işçi güýjüniň gözegçiliginde maglumatlary ýygnamak üçin kabul edilen ýörelgeler we kesgitlemeler hem adatça HZG-nyň rezolýusiýalaryna we maslahatlaryna laýyk gelýär.
Milli maglumatlaryň ýygnalyşynyň häsiýetnamasy:
Maglumat çeşmesi:
Türkmenistanyň Statistika baradaky döwlet komitetiniň administratiw hasabatlary. Indikatory hasaplamak üçin goşmaça maglumat işçi güýjiniň, ilatyň iş bilen meşgullygynyň gözegçiliginiň maglumatlary esasynda alnyp bilner.
Iş gözleýänligi bellige alnan raýatlaryň ýaş düzimi boýunça Häkimlikleriň (häkimiýetiň ýerli edaralarynyň) ýanyndaky zähmet biržalarynyň Türkmenistanyň Statistika baradaky döwlet komitetine berýän hasabatynyň döwürliligi — çärýeklik.
Şu indikator boýunça maglumat almak üçin ýüzlenmek
Gorkezijiniň ösüşi Türkmenistanyň Statistika baradaky döwlet komiteti tarapyndan
Ilatyň 100 adamyna hasaplananda peýdalanylýan personal kompýuterler
Umumy maglumat:
Теmasy:
Beýleki.durmuş görkezijileri
Indikatoryň ady:
Ilatyň 100 adamyna hasaplananda peýdalanylýan personal kompýuterler
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Konferensiýalar /Kоnferentara başlangyçlar bilen arabaglanyşygy:
MÖM (8 Maksat, 17 Wezipe, 48a Indikator), FoC (Ugur 2)
Syýasat nukdaýnazardan gyzyklanma:
Telekommunikasiýalar we maglumat ulgamlary maglumat zamanasynyň infrastrukturasyny düzýän kompýuter ulgamlarynyň esasydyr. Personal kompýuter özüniň elýetrliligi we ýerine ýetirýän funksiýalary boýunça, häzirki zamanda, ähli ýerde durmuşda köp sarp edilýän haryt hökmünde kabul edilýär.
Ösüş prosesine gatnaşýanlaryň arasynda netijeli kommunikasiýa zerur infrastruktura bolmazdan mümkin däl. Telefonlar (we personal kompýuterler) goýumlardan ýokary peýdany üpjün etmek bilen we dublirleme ýa-da maglumaty sypdyrmak meselesinden gaça durmak bilen, adamlara tejribe alyşmaga we bir-birekden öwrenmäge mümkinçilik berýär. Maglumat we kommunikasiýa tehnologiýalaryndan peýdalanylmagy elektron çeşmeden kitaplary elýeterli etmek bilen we elektron okuwa gapylary açmak bilen, gowy bilim almagyň ýolunda adaty kynçylyklary ýeňmäge hem kömek eder.
Kesgitlemе:
Ýurtda personal kompýuterleriň (PK) umumy sany ilatyň sanyna bölünýär we 100-e köpeldilýär. PK — belli bir wagtda bir peýdalanyjynyň işlemegi üçin niýetlenen kompýuterler.
Öňde baryjy gurama:
Halkara Telekommunikasiýa Bileleşigi
Zerur bolan maglumat çeşmeleri:
Maglumatlar ilkinji nobatda Halkara Telekommunikasiýa Bileleşiginiň her ýyl döwlet telekommunikasiýa gulluklaryna iberýän sowalnamalarynyň jogaplaryna esaslanýar. Ýurt boýunça maglumat ýok bolsa, PK sany senagat satuwynyň ýa-da import edilýän PK barada maglumatlardan peýdalanmak arkaly hasaplanylýar.
Milli maglumatlaryň ýygnalyşynyň häsiýetnamasy:
Maglymat çeşmesi:
Personal kompýuterleriň peýdalanylyşy boýunça statistika entek Türkmenistanda alnyp barylmaýar. Indikatory hasaplamak üçin goşmaça maglumat ýörite gözegçilikleriň maglumatlary esasynda alnyp bilner.
Bellik:
Ýurtda personal kompýuterleriň barlygy we peýdalanylyşy boýunça statistiki hasabaty girizmek zerurdyr.
Ilatyň 100 adamyna hasaplananda Internetden peýdalanyjylar
Umumy maglumat:
Теmasy:
Beýleki durmuş görkezijileri
Indikatoryň ady:
Ilatyň 100 adamyna hasaplananda Internetden peýdalanyjylar
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Konferensiýalar /Kоnferentara başlangyçlar bilen arabaglanyşygy:
MÖM (8 Maksat, 17 Wezipe, 48b Indikator), FoC (Ugur 2)
Syýasat nukdaýnazardan gyzyklanma:
Dünýäniň ylymlar akademiýalarynyň ýolbaşçylarynyň
Personal kompýuterleri we Internet köp ýurtlaryň ilatynyň giň gatlaklarynyň gündelik durmuşyna berk girdi. Internet hakykatda köpçülikleýin maglumat serişdeleriniň ýe-de birine, üstesine-de seýrek duş gelýän — ähli zady öz içine alýan we peýdalanyjylary okkunly ösýän serişdä öwrildi.
Kesgitleme:
Internetden peýdalanyjylaryň umumy sany ilatyň sanyna bölünýär we 100-e köpeldilýär. Internet kompýuterleriň global toruna birleşdirilendir.
Bu torda bir kompýuterden peýdalanyjylar,
Öňde baryjy gurama:
Halkara Telekommunikasiýa Bileleşigi
Zerur bolan maglumat çeşmeleri:
Internetden peýdalanyjylaryň statistikasy Halkara Telekommunikasiýa Bileleşiginiň her ýyl hökümet telekommunikasiýa gulluklaryna iberýän sowalnamalarynyň jogaplaryna esaslanýar. Iň ösen we iri ösýän ýurtlar üçin Internetden peýdalanyjylar barada magumatlar milli statistiki gulluklary ýa-da pudagyň assosiasiýalary tarapyndan peýdalanyjylar barada geçirilýän usulyýet taýdan ygtybarly gözegçiliklere esaslanýar. Maglumatlar her bir ýurt tarapyndan göni Halkara Telekommunikasiýa Bileleşigine iberilýär ýa-da Halkara Telekommunikasiýa Bileleşigi maglumat almak üçin zerur bolan gözegçiligi geçirýär. Peýdalanyjylaryň gözegçiligi ýok bolan ýurtlarda Halkara Telekommunikasiýa Bileleşigi abonemente peýdalanyjylaryň sanyny hasaplamak üçin ortaça köpeldijilerden peýdalanýarlar.
Milli maglumatlaryň ýygnalyşynyň häsiýetnamasy:
Maglumat çeşmesi:
Hasaplanýan görkeziji. Türkmenistanyň Statistika baradaky döwlet komitetiniň administratiw hasabatlarynyň maglumatlary (aragatnaşyk birleşikleriniň we kärhanalarynyň aragatnaşyk serişdeleri we hili barada hasabat). Indikatory hasaplamak üçin goşmaça maglumat ýörite gözegçilikleriň maglumatlary esasynda alnyp bilner. Ilatyň sany baradaky maglumatlar milli ýazuwlardan we seçimleýin gözegçiliklerden,
Hasabatyň döwürleýinligi — çärýeklik, görkezijini hasaplamak — ýyllyk döwürliligi.
Bellik:
Esasyny Internet düzýän maglumat tehnologiýasy ulgamyndaky rewolýusiýa görülmedik çaltlyk bilen dünýä ýaýramagyny dowam etdirýär. Türkmenistanda hem şeýledir. Internetiň ýaýramagyndaky yza galaklyk türkmen ykdysadyýetiniň öndürijiligine we bäsdeşlige ukyplylygyna, şeýle hem bilimiň hiline we maglumatlary işläp taýýarlamaklyga agyr täsir edip biler. Şunyň bilen baglylykda, häzirki wagtda ýurdymyzda maglumat — kommunikasiýa tehnologiýalaryna (MKT) Hökümet tarapyndan ileri tutulýan üns berilýär.
Internete birikdirmeleriň sany statistiki hasaba alynýar. Türkmenistanda internetden peýdalanyjylaryň sanynyň (adam) statistikasy ýok. Şunyň bilen baglylykda, bu görkezijiniň statistiki hasabatlylyga girizilmegi zerurdyr.
Şu indikator boýunça maglumat almak üçin ýüzlenmek
Şu indikatoryň ösüşi Türkmenistanyň Statistika baradaky döwlet komiteti tarapyndan
Ilatyň ýaşaýyş jaýynyň umumy meýdany bilen ortaça üpjünçiligi
Umumy maglumat:
Теmasy:
Beýleki durmuş görkezijileri
Indikatoryň ady:
Ilatyň ýaşaýyş jaýynyň umumy meýdany bilen ortaça üpjünçiligi
Ölçeg birligi:
Inedördül metr
Ölçegiň görnüşi:
Ortaça sany
Toparlara bölmek/Derejesi:
Bu indikator sebitleýin we milli derejelerde işlenip taýýarlanylýar.
Konferensiýalar /Kоnferentara başlangyçlar bilen arabaglanyşygy:
FoC (Ugur 2), CCA, MÖM (7 Maksat)
Syýasat nukdaýnazardan gyzyklanma:
Bir adama düşýän ortaça meýdany aşa köp ilatlylygyň deňeşdiriji indikatoryny berýär. Bu ýaşaýyş jaýynyň hiliniň esasy indikatory bolup, ýaşaýyş jaýynda ýaşaýyş meýdanynyň meňzeşligini ölçeýär. Indikatoryň ýokary alamaty ilatyň aşa köplügini aňladýar. Ýaşaýyş jaýy boýunça çäreleriň meýilnamasy degişli ýaşaýyş jaý meýdanynyň şertini açyk görkezýär.
Kesgitlemе:
Ilatyň ýaşaýyş jaýynyň umumy meýdany bilen ortaça üpjünçiligi ýaşaýyş jaýynyň umumy meýdanynyň hemişe ýaşaýan ilatyň sanyna bolan gatnaşygy hökmünde kesgitlenilýär.
Öňde baryjy gurama:
BMG statistika departamenti.
Zerur bolan maglumat çeşmeleri:
Maglumatlaryň 2 çeşmesi ýaýrandyr: 1) administratiw maglumatlary, 2) ilatyň we ýaşaýyş jaý gaznasynyň ýazuwy,
Milli maglumatlaryň ýygnalyşynyň häsiýetnamasy:
Maglumat çeşmeleri:
Ilatyň we ýaşaýyş jaý gaznasynyň uçdan tutma ýazuwy, Türkmenistanyň Statistika baradaky döwlet komitetiniň administratiw hasabat maglumatlary. Indikator üçin zerur bolan goşmaça maglumat ilatyň ýaşaýyş derejesiniň gözegçiliginiň maglumatlarynyň esasynda alnyp bilner. Tabşyrmagyň döwürleýinligi- ýyllyk.
Halkara we milli hasabatlylyk:
ÝUNISEF, BMG IG, BSGG, Türkmenistanyň Statistika baradaky döwlet komiteti
Bellik:
Bu indikatoryň netijeleri ýerli, milli, şäher/oba derejelerinde ýygnalýan bolsa, ýerler, ilatly ýeriň görnüşi we adamlaryň işleri dürli bolanda, düýpli tapawutlanyp biler. Resmi däl ilatly ýerleriň adama düşýän meýdanynyň has az bolmagy ähtimal. Ýaşaýyş jaýynyň anyk görnüşini doly suratlandyrmak üçin maglumatlaryň dürli derejelerde ýygnalmagy zerur. Ýaşaýyş jaýynyň ölçegi we hili adatça özara baglanyşykly, ýöne hökmany däl. Şunyň bilen baglylykda ýaşaýyş jaýynyň umumy meýdany bilen adama düşýän üpjünçiligi ýaşaýyş jaýynyň şertlerini doly suratlandyrman biler.
Şu indikator boýunça maglumat almak üçin ýüzlenmek
Şu indikatoryň ösüşi
Oba hojalygyna degişli däl bölekde tölegli zähmet bilen meşgullanýan aýallaryň paýy
Umumy maglumat:
Теmasy: Beýleki durmuş görkezijileri
Indikatoryň ady:
Oba hojalygyna degişli däl bölekde tölegli zähmet bilen meşgullanýan aýallaryň paýy
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Toparlara bölmek/Derejesi:
Bu indikator sebitleýin we milli derejelerde işlenip taýýarlanylýar.
Konferensiýalar /Kоnferentara başlangyçlar bilen arabaglanyşygy:
MÖM (3 Maksat, 4 Wezipe, 11 Indikator)
Syýasat nukdaýnazardan gyzyklanma:
Indikator senagatda we hyzmatlar böleginde aýallar üçin zähmet bazarynyň açyklyk derejesini ölçeýär, bu diňe bir aýallaryň zähmet bilen meşgullanmakda deň mümkinçiliklerine däl-de, eýsem zähmet bazarynyň çeýeligi arkaly ykdysady netijelilige we şeýlelikde ykdysadyýetiň üýtgeşmelere uýgunlaşmak ukybyna hem täsirini ýetirýär.
Kesgitlemе:
Oba hojalygyna degişli däl bölekde tölegli zähmet bilen meşgullanýan aýallaryň paýy — bu oba hojalygyna degişli däl bölekde işleýän aýallaryň paýy bolup, bu bölekde ähli işleýänleriň umumy sanyna göterimde aňladylýar. Oba hojalygyna degişli däl bölek senagaty we hyzmatlar gurşawyny öz içine alýar.
Öňde baryjy gurama:
Halkara zähmet guramasy (HZG)
Zerur bolan maglumat çeşmeleri:
Maglumatlar ilat ýazuwyndan, işçi güýjüniň gözegçiliklerinden, kärhanalaryň ýazuwyndan we gözegçiliginden, durmuş ätiýaçlandyryş ulgamynyň administratiw ýazgylaryndan we birnäçe çeşmeleriň netijelerine esaslanan resmi hasaplamalardan alynýar. Kärhanalaryň gözegçiligi we administratiw ýazgylar,
Bellik:
Ykdysady iş gursawyndaky düşünjelere degişli takyk halkara standartlarynyň (hususanda, HZG) bardygyna garamazdan iş bilen meşgullyk derejesiniň aýry-aýry ýurtlarda her hili kesgitlenilmegi mümkin.
Esasy derman serişdeleri arzan nyrhdan durnukly elýeterli bolan ilatyň paýy
Umumy maglumat:
Теmasy:
Beýleki durmuş görkezijileri
Indikatoryň ady:
Esasy derman serişdeleri arzan nyrhdan durnukly elýeterli bolan ilatyň paýy
Ölçeg birligi:
Göterim
Ölçegiň görnüşi:
Proporsiýa, göterim gatnaşygy
Konferensiýalar /Kоnferentara başlangyçlar bilen arabaglanyşygy:
MÖM (8 Maksat, 17 Wezipe, 46 Indikator)
Syýasat nukdaýnazardan gyzyklanma:
Millionlarça adamlar her ýyl garşysyna netijeli dermanlar ýa-da sanjymlar bar bolan kesellerden we ýagdaýlardan wagtyndan öň ölýär, ýa-da esassyz ejir çekýär. Möhüm derman serişdeleri ömürleri halas edýär we saglygy gowulaşdyrýar, ýöne olaryň täsirini eger olar elýeterli bolsa we ýerlikli peýdalanylýan bolsa, hili gowy bolsa bahalandyryp bolar.
Kesgitlemе:
Esasy derman serişdeleri arzan nyrhdan durnukly elýeterli bolan ilatyň paýy — bu iň azyndan 20 möhüm derman serişdesi elýeterli bolan ilatyň göterimi. Elýeterlilik dermanlaryň hemişe bar bolmagy we döwlet ýa-da hususy saglygy goraýyş edaralarynda, şeýle-de söwda nokatlarynda ilata golaý (1 sagatlyk ýol) ýerde elýeterli bahadan bar bolmagy bilen kesgitlenilýär. Möhüm dermanlar — bu ilatyň köp böleginiň saglygyny goramakda islegleri kanagatlandyrýan dermanlar. Bütindünýä Saglygy Goraýyş Guramasy Möhüm derman serişdeleriniň nusgalyk sanawyny işläp taýýarlady, ol döwlet agzalary bilen we beýleki hyzmatdaşlar bilen maslahatlaryň kömegi arkaly yzygiderli täzelenýär.
Öňde baryjy gurama:
Bütindünýä Saglygy Goraýyş Guramasy
Zerur bolan maglumat çeşmeleri:
BSGG-nyň Möhüm derman serişdeleri boýunça Hereketleriň Maksatnamasy her bir ýurtda ekspertler bilen aşakdaky toparlar boýunça möhüm derman serişdeleriniň ilata elýeterlilik derejesini kesgitlemek barada haýyş bilen aram-aram sorag-jogap alyşýar: 50 göterimden az,
Milli maglumatlaryň ýygnalyşynyň häsiýetnamasy:
Maglumat çeşmesi:
Türkmenistanda bu görkezijiniň statistiki hasaby alnyp barylmaýar. Ýörite seçimleýin gözegçilikler maglumat çeşmesi bolup hyzmat edip biler.


text:
10-njy ýanwar, 2018. Şu gün Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Türkmenistanyň Döwlet howpsuzlyk geňeşiniň mejlisini geçirdi. Onda 2017-nji ýylda ýurdumyzyň harby we hukuk goraýjy edaralarynyň ýerine ýetiren işleriniň netijeleri jemlendi hem-de ýakyn geljek üçin olaryň öňünde durýan möhüm wezipeler kesgitlendi.
Ilki bilen Döwlet howpsuzlyk geňeşiniň sekretary, goranmak ministri Ý.Berdiýew ýurdumyzyň goranyş ukyplylygyny artdyrmak, Milli goşunymyzyň maddy-enjamlaýyn binýadyny berkitmek hem-de hünärli harby işgärleri taýýarlamak maksady bilen geçen ýyl ýerine ýetirilen işler barada hasabat bilen çykyş etdi. Şeýle hem ministrligiň garamagyndaky düzümlerde işleriň jemleri hem-de Türkmenistanyň Prezidentiniň ozal beren tabşyryklarynyň ýerine ýetirilişi, Watan goragçylarynyň gününiň baýram edilmeginiň hormatyna geçiriljek çäreler barada habar berildi.
Döwlet Baştutanymyz Merkezi Aziýa sebitinde parahatçylygy we durnuklylygy saklamagyň esasy şerti bolup durýan Garaşsyz Watanymyzyň dünýä bileleşigi tarapyndan berlen bitaraplyk derejesine hemişe ygrarly boljakdygyny aýdyp, amala aşyrylýan harby özgertmeleriň esasy ugurlaryna ünsi çekdi. Milli Liderimiz ileri tutulýan wezipeleriň hatarynda möhletli gullugyň serkerdeleriniň we esgerleriniň ýokary hünär taýýarlyk derejesiniň üpjün edilmegini görkezdi. Olar harby sungatyň tälimlerine kämil derejede eýe bolmalydyr. Ýaş harbylary watançylygyň we mukaddes borja wepalylygyň iň gowy däplerinde terbieýelemek möhüm talap bolup galýar diýip, hormatly Prezidentimiz belledi.
Ýetip gelýän Watan goragçylarynyň gününe taýýarlyk görmek baradaky meselä degip geçmek bilen döwlet Baştutanymyz bu baýramçylygy ýokary guramaçylyk derejesinde geçirmegi tabşyrdy.
Soňra Içeri işler ministri I.Mulikowa söz berildi. Ol ýurdumyzda jemgyýetçilik tertibini saklamagyň hem-de düzgün bozmalaryň öňüni almagyň çäklerinde ýerine ýetirilen işler barada hasabat berdi. Şeýle hem edaranyň maddy-enjamlaýyn binýadyny döwrebaplaşdyrmagyň, düzümleri döwrebap tehnikalary bilen üpjün etmegiň barşy hakynda habar berildi.
Döwlet Baştutanymyz içeri işler edaralarynyň işiniň netijeliligini artdyrmagyň möhümdigini aýdyp, olaryň işiniň hukuk we guramaçylyk esaslaryny kämilleşdirmegiň möhümdigini belledi. Milli Liderimiz möhüm wezipeleriň hatarynda jenaýatçylyga garşy göreşmek we jemgyýetçilik howpsuzlygyny üpjün etmek meselelerinde berk gözegçiligiň üpjün edilmegini görkezdi. Şunuň bilen baglylykda milli Liderimiz IIM-niň işgärleriniň hukuk we hünär derejesini ýokarlandyrmak maksadynda degişli çäreleri görmegi tabşyrdy. Döwlet Baştutanymyz ýangyna garşy we ýol hereketi howpsuzlygynyň düzgünlerini berjaý etmek boýunça çäreleriň geçirilmegine ünsi çekip, degişli düzümleri döwrebap tehniki serişdeler bilen üpjün etmek boýunça birnäçe anyk tabşyryklary berdi.
Mejlisiň barşynda döwlet Baştutanymyz Buýruga gol çekip, wezipe borçlaryny talabalaýyk berjaý etmän, işgärleri saýlap-seçip almakda we ýerli-ýerinde goýmakda goýberen kemçilikleri üçin, Türkmenistanyň Içeri işler ministri I.Mulikowa berk käýinç yglan etdi hem-de ýol berlen kemçilikleri gysga wagtyň içinde düzetmegi oňa soňky gezek duýdurdy.
Soňra Türkmenistanyň Döwlet serhet gullugynyň başlygy B.Gündogdyýew 2017-nji ýylda garamagyndaky düzümleriň ýerine ýetiren işleriniň netijeleri, şeýle hem serhet goşunlarynyň şahsy düzüminiň ýokary gulluk taýýarlygyny üpjün etmek maksady bilen, ýurdumyzyň Ýaragly Güýçleriniň Belent Serkerdebaşysynyň görkezmeleriniň ýerine ýetirilişi barada hasabat berdi.
Hormatly Prezidentimiz Türkmenistanyň Döwlet serhediniň goňşy ýurtlaryň hemmesi bilen hemişelik dostluk serhedi bolup durmalydygyny aýtdy. Harby borjuny ýerine ýetirmek bilen eserdeňligi elden bermeýän serhetçileriň üstüne ýüklenen ägirt uly jogapkärçilige ünsi çekmek bilen, milli Liderimiz Gullugyň ýolbaşçysyna Watan goragçylarynyň söweşjeň taýýarlygyny we watançylyk ruhuny artdyrmagy tabşyrdy.
Soňra Türkmenistanyň Ýokary kazyýetiniň başlygy G.Hallyýew hasabat döwründe milli kazyýet edaralarynyň ýerine ýetiren işleri barada hasabat berdi.
Döwlet Baştutanymyz hasabaty diňläp, kazyýet işleriniň netijeli bolmagy üçin ähli şertleri döretmegiň möhümdigine ünsi çekdi, işgärleriň dürs seçilip alynmagyna yzygiderli ünsüň berilmelidigini aýtdy. Kazyýet edaralarynyň işi döwlet syýasatynyň belent maksatlaryndan we wezipelerinden ugur alnyp guralmalydyr diýip, milli Liderimiz Ýokary kazyýetiň başlygyna birnäçe anyk tabşyryklary berdi.
Soňry çykyş eden Türkmenistanyň Baş prokurory B. Atdaýew 2017-njii ýylda ýerine ýetirilen işler, şeýle hem hormatly Prezidentimiziň tabşyrygy boýunça geçirilen seljermeleriň netijeleri barada hasabat berdi. Kanunylygyň gyşarnyksyz ýerine ýetirilmegine gözegçilik etmek şol işleriň esasy ugry bolup durýar.
Ýurdumyzyň Ýaragly Güýçleriniň Belent Serkerdebaşysy hasabaty diňläp, prokuratura edaralary öz işini üstlerine ýüklenen esasy wezipelerden ugur alyp guramalydyr diýip belledi. Kanunyň hökmürowanlygyny üpjün etmek, raýatlaryň hukuklaryny we azatlyklaryny, şeýle hem jemgyýetiň we döwletiň bähbitlerini goramak maksadynda degişli çäreleri görmek gerek diýip, milli Liderimiz baş prokurora milli we pudaklar boýunça maksatnamalaryň, şeýle hem ýurdumyzyň sebitlerini ösdürmek boýunça meýilnamalaryň ýerine ýetirilişine gözegçilik etmek boýunça birnäçe tabşyryklary berdi.
Mejlisiň çäklerinde Türkmenistanyň Prezidenti prokurorlary wezipä bellemek we boşatmak hakynda degişli resminamalara gol çekdi.
Soňry milli howpsuzlyk ministri D.Baýramow hasabat döwründe ýolbaşçylyk edýän ministrliginde alnyp barlan işler hem-de döwletimizi ösdürmekde öňde goýlan wezipeleri üstünlikli çözmegiň möhüm şerti bolan parahatçylykly ýagdaýy we abadançylygy saklamak maksady bilen, Milli howpsuzlyk ministrligi tarapyndan amala aşyrylan anyk çäreler barada hasabat berdi.
Ýurdumyzyň Ýaragly Güýçleriniň Belent Serkerdebaşysy amatly jemgyýetçilik-syýasy ýagdaýy saklamakda Milli howpsuzlyk ministrliginiň uly ornunyň bardygyny belläp, döwletimiziň milli bähbitleriniň goragynda durýan gullugyň işgärleriniň düzgün-nyzamy berk üpjün etmeginiň zerurdygyna ünsi çekdi. Hormatly Prezidentimiz ministrlik üçin hünärli işgärleriň taýýarlanylmagyny, harby gullukçylaryň we ministrligiň işgärleriniň hünär derejesiniň yzygiderli ýokarlandyrylmagyny ileri tutulýan wezipeleriň hatarynda goýdy.
Türkmenistanyň Ykdysady jenaýatlara garşy göreşmek baradaky döwlet gullugynyň direktory M.Çakyýew degişli döwürde geçirilen işleriň netijeleri barada hasabat berdi.
Ýurdumyzyň Ýaragly Güýçleriniň Belent Serkerdebaşysy bu ugurda amala aşyrylýan ähli çäreleriň toplumlaýyn häsiýete eýe bolmalydygyny belläp, döwlet edaralarynyň işgärleriniň arasynda korrupsiýa garşy bilim maksatnamalarynyň durmuşa geçirilmeginiň, olarda korrupsiýa mowzugy boýunça, aýratyn-da oňa garşy göreşmek babatda binýatlaýyn düşünjeleriň bolmagynyň möhümdigini belledi. Şeýle ýagdaýlaryň döremeginiň sebäpleri ýaly meselelere, şeýle hem öňdebaryjy halkara tejribesini ulanyp, korrupsiýa garşy hereket etmegiň usullaryna üns bermek gerekdigini milli Liderimiz aýtdy we gullugyň ýolbaşçysyna birnäçe anyk görkezmeleri berdi.
Soňra Döwlet gümrük gullugynyň başlygy A.Osmanow hormatly Prezidentimiziň ozal beren görkezmeleri we tabşyryklary esasynda geçen ýylda garamagyndaky edarada geçirilen işler barada hasabat berdi.
Hormatly Prezidentimiz hasabaty diňläp, häzirki wagtda biziň ýurdumyzyň gümrük serhedinden geçýän halkara ýükleriniň möçberiniň düýpli artandygyny belledi. Munuň özi Türkmenistanyň ykdysadyýetiniň durnukly ösýändigine hem-de ýurdumyzyň dünýäniň hojalyk gatnaşyklary ulgamyna üstünlikli goşulyşýandygyna şaýatlyk edýär. Şunuň bilen baglylykda, döwlet Baştutanymyz gullugyň işgärlerine ýüklenen jogapkärçiligiň uludygyny belläp, hünärli işgärleri seçip almak meselelerine ünsi çekdi.
Adalat ministri B.Muhammedow döwlet Baştutanymyzyň başyny başlan hukuk özgertmeleriniň öňe ilerledilişiniň barşy barada, şeýle hem halkara hukugynyň umumy kabul edilen kadalaryny hasaba almak bilen, ýurdumyzyň kanunçylyk binýadyny mundan beýläk-de pugtalandyrmak hem-de kämilleşdirmek boýunça 2017-nji ýylda alnyp barlan işler barada hasabat berdi.
Milli Liderimiz hasabaty diňläp, milli kanunçylygyň ulgamlaýyn seljermesini hem-de döwlet maksatnamalarynda bellenilen wezipeleri üstünlikli çözmegiň ygtybarly binýady bolan täze kadalaşdyryjy namalary we teklipleri işläp taýýarlamak boýunça işleriň amala aşyrylmagynyň zerurdygyna ünsi çekdi. Ýurdumyzyň Ýaragly Güýçleriniň Belent Serkerdebaşysy şeýle hem düşündiriş işleriniň geçirilmeginiň hem-de ýurdumyzda güýje giren hukuk resminamalaryny ilata düşündirmegi kämilleşdirmegiň möhümdigini belläp, bu ugurda birnäçe görkezmeleri berdi.
Mejlisiň barşynda Türkmenistanyň Prezidenti adalat ministri B.Muhammedowa nobatdaky hünär derejesini bermek hakynda Permana gol çekdi.
Ministrligiň ýolbaşçysy öz işine berlen ýokary baha üçin milli Liderimize hoşallyk bildirip, eziz Watanymyza wepalylyk kasamyny aýtdy hem-de Döwlet tuguna tagzym etdi.
Döwlet migrasiýa gullugynyň başlygy M.Gurdow hasabat döwründe alnyp barlan işler hem-de ýurdumyza gelýän daşary ýurtly raýatlary bellige almakda hem-de bikanun migrasiýanyň öňüni almakda amala aşyrylýan toplumlaýyn çäreler barada hasabat berdi.
Milli Liderimiz soňky ýyllarda Türkmenistana Ýerýüzüniň dürli künjeklerinden gelýän daşary ýurtly myhmanlaryň, jemgyýetçilik-syýasy, işewürler toparlarynyň wekilleriniň hem-de syýahatçylaryň sanynyň artýandygyny belläp, bu ýagdaýyň ýurdumyza, onuň baý taryhyna hem-de häzirki wagtda gazanýan belent sepgitlerine gyzyklanmalaryň barha artýandygyna aýdyň şaýatlyk edýändigini belledi. Hormatly Prezidentimiz dürli ýurtlar bilen dostlukly we özara bähbitli hyzmatdaşlyk gatnaşyklaryny ýola goýmak işine migrasiýa gullugynyň işgärleriniň goşýan goşantlary barada aýdyp, bu ugurda ulgama öňdebaryjy dünýä tejribesini işjeň ornaşdyrmagy tabşyrdy.
Hormatly Prezidentimiz 2017-nji ýylda harby we hukuk goraýjy edaralar tarapyndan ýerine ýetirilen işleriň jemini jemläp, diňe goranyş häsiýetine eýe bolan hem-de döwletimiziň serhetleriniň howpsuzlygyny we bitewüligini üpjün etmegiň strategiki esaslaryny kesgitleýän Harby dokrinanyň möhüm ugurlaryna ünsi çekdi. Şu maksat bilen, täze başlanan ýylda degişli düzümleriň işi milli goşuny döwrebaplaşdyrmagyň möhümdigini nazara almak bilen guralmalydyr diýip, ýurdumyzyň Ýaragly Güýçleriniň Belent Serkerdebaşysy belledi.
Harby gullukçylaryň we olaryň maşgala agzalarynyň ýaşaýyş-durmuş şertlerini gowulandyrmak meselesi hem özgertmeleriň ileri tutulýan ugurlarynyň hatarynda durýar diýip, Türkmenistanyň Baştutany döwletimiziň geljekde hem bu ugurda maksatlaýyn çäreleriň görüljekdigini aýdyp, işgärleriň bildirilýän talaplara laýyklykda taýýarlanylmagy barada görkezme berdi.
Döwlet howpsuzlyk geňeşiniň mejlisinde başga-da birnäçe meselelere garaldy we olar boýunça degişli çözgütler kabul edildi.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow mejlisi jemläp, oňa gatnaşanlara Garaşsyz, Bitarap Watanymyzyň parahatçylygyny we asudalygyny, çäk bitewüligini, mähriban halkymyzyň abadan we bagtly durmuşyny goramak boýunça alyp barýan jogapkärli işlerinde uly üstünlikleri arzuw etdi.
***
Şu gün Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow ýurdumyzyň çäginde ýerleşýän serhet galalarynyň birine gelip, onda işleriň ýagdaýy bilen tanyşdy.
Häzirki döwürde diňe goranyş häsiýetine eýe bolan hem-de milli Liderimiziň alyp barýan parahatçylyk söýüjilikli daşary syýasatyna doly laýyk gelýän Harby doktrinanyň esasy düzgünlerinden ugur almak bilen, Watanymyzyň edermen goragçylary – Döwlet serhet gullugynyň merdana serhetçileri gury ýerde bolşy ýaly, deňiz çäklerinde, howa giňişliginde mukaddes çäklerimiziň ygtybarly goraglylygyny üpjün edýärler. Olaryň öňünde duran jogapkärli wezipeleri üstünlikli ýerine ýetirmek maksadynda serhet goşunlarynyň bölümleri häzirki zaman ýöriteleşdirilen tehnikalar bilen yzygiderli üpjün edilýär. Serhetçiler täze harby tehnikalary we enjamlary dolandyrmak endiklerine ussatlyk bilen erk edip, ýurdumyzyň serhedinde sak we eserdeň gulluk edýärler.
Yzygiderli geçirilýän harby-okuw türgenleşikleri goşunyň ähli kysymlarynyň söweşjeň taýýarlygynyň ýokary derejesini hem-de Garaşsyz, Bitarap Türkmenistanyň Harby doktrinasyndan gelip çykýan wezipeleri abraý bilen ýerine ýetirýän harby gullukçylaryň hünär başarnygyny görkezýär. Eziz Watanymyzyň dost-doganlyk araçäkleriniň ygtybarly goragyny üpjün edýän serhetçiler harby kasama wepalylygyň ýokary nusgasyny görkezip, ata-babalarymyzyň watançylyk, edermenlik we gahrymançylyk ýaly asylly däplerini mynasyp dowam edýärler.
Amala aşyrylýan harby özgertmeleriň çäklerinde ýurdumyzyň goranyş ukyplylygyny saklamak, harby bölümleriň, şol sanda serhet gullugynyň maddy-enjamlaýyn binýadyny berkitmek meselelerine uly ähmiýet berilýär. Şu maksat bilen, döwlet Baştutanymyzyň ýolbaşçylygynda geçirilýän anyk işler öz oňyn netijelerini berýär. Bu bolsa, öz nobatynda, Watan goragçylaryny öz mukaddes borçlaryny mynasyp ýerine ýetirmäge ruhlandyrýar.
Ýörite bellenilen meýdançada döwlet Baştutanymyza Döwlet serhet gullugynyň ygtyýaryna gelip gowşan döwrebap we ýokary tehnologiýaly söweşjeň tehniki serişdeleriň, egin-eşikleriň, esbaplaryň we enjamlaryň dürli görnüşleri görkezildi. Hormatly Prezidentimiz olaryň aýratynlyklary we häsiýetnamalary bilen içgin tanşyp, döwletimiziň geljekde hem Ýaragly Güýçlerimiziň maddy-enjamlaýyn binýadyny döwrebaplaşdyrmagyň hasabyna milli goşunymyzyň goranyş ukybyny ýokarlandyrmak, şeýle hem serhetçileriň döwrebap gulluk etmegi, olaryň maşgala agzalary üçin ähli şertleri döretmek barada alada eder.
Belent Serkerdebaşymyzyň belleýşi ýaly, dostluk we doganlyk serhetleri bolup durýan eziz Watanymyzyň çäkleriniň eldegrilmezligini üpjün etmek häzirki döwrüň ileri tutulýan wezipeleriniň biri bolup durýar. Bu gün serhetçiler gaýduwsyzlyk görkezip, üstlerine ýüklenen jogapkärli wezipäni abraý we hormat bilen ýerine ýetirýärler.
Döwlet Baştutanymyz öňde duran işleriň esasy ugurlaryna ünsi çekip, ýurdumyzyň harby we hukuk goraýjy edaralarynyň ýolbaşçylaryna işgärleri taýýarlamak ulgamyny kämilleşdirmek maksadynda toplumlaýyn çäreleri görmegi tabşyrdy. Häzirki döwürde söweşjeň we beýleki wezipeleri ýerine ýetirmek üçin beden taýdan taýýarlyk şahsy düzümi terbiýelemegiň we harby tälimiň möhüm we aýrylmaz bölegi bolup durýar. Şunuň bilen baglylykda, hormatly Prezidentimiz milli goşunymyzyň bölümlerinde harby gullukçylary bedenterbiýe bilen yzygiderli meşgullanmaga çekmek hem-de sportuň harby-amaly görnüşlerini ösdürmek maksady bilen, sport işlerini güýçlendirmegiň gerekdigini belledi. Döwlet Baştutanymyz sözüni dowam edip, harby we hukuk goraýjy edaralaryň maddy-enjamlaýyn binýadyny berkitmek, işgärleriň hünär taýýarlygyny ýokarlandyrmak meselelerini yzygiderli gözegçilikde saklamagy tabşyrdy.
Milli Liderimiz Döwlet serhet gullugynyň harby gullukçylarynyň hemmetaraplaýyn taýýarlyk derejesini ýokarlandyrmak meselesine ünsi çekip, bu ugurda degişli çäreleri görmegiň möhümdigini belledi. Munuň özi Türkmenistanyň serhetleriniň eldegrilmezligini üpjün etmek boýunça esasy talaplaryň biri bolup durýar.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy, goşun generaly Gurbanguly Berdimuhamedow harby we hukuk goraýjy edaralaryň ýolbaşçylaryna jogapkärli işlerinde üstünlikleri arzuw edip, bu ýerden ugrady.
Türkmen döwlet habarlar agentligi (TDH).


text:
Häzire çenli geçirilen Ýapyk binalarda we söweş sungaty boýunça Aziýa oýunlarynyň 4-sinde hem umumytoparlaýyn bäsleşikde Hytaýyň ýygyndysy 1-nji orny eýeläpdir. Olaryň iň ýokary görkezijisi 2007-nji ýylda Makaoda geçirilen Oýunlarda hasaba alnyp, şonda hytaýly türgenler jemi 102 medala mynasyp bolupdyrlar. «Aşgabat 2017» oýunlarynda bolsa umumytoparlaýyn bäsleşikde 1-nji orny eýelän Türkmenistanyň ýygyndysy jemi 245 medal gazandy. Munuň özi türkmen sportunyň soňky birnäçe ýylda sportuň onlarça görnüşi boýunça durnukly ösüş gazanandygynyň aýdyň subutnamasyna öwrüldi.
Adatça iri ýaryşlara mahsus bolan ýene bir aýratynlyk täze rekordlaryň goýulýanlygydyr. Aşgabatdaky oýunlarda diňe suwda ýüzüjileriň ýaryşynda rekordlaryň 22-si hasaba alyndy. Ýeňil atletika boýunça guralan ýaryşlaryň dowamynda Aziýa oýunlarynyň 4 rekordynyň täzelenendigi gyzgyny bilen habar berildi. Agyr atletikada bolsa, dünýä rekordy we Okeaniýanyň rekordy hasaba alyndy.
Gysga aralyga suwda ýüzmek boýunça ýaryşlarda goýlan rekordlar
1. 22-nji sentýabr, Wang Lizhuo, Hytaý, erkekleriň arasynda 100 metr aralyga brass, 58,24 sekunt – oýunlaryň rekordy.
2. 22-nji sentýabr, Jenjira Srisa-Ard, Taýland, zenanlaryň arasynda 50 metr aralyga fristaýl, 24,71 sekunt – oýunlaryň rekordy.
3. 22-nji sentýabr, Wang Lizhuo, Hytaý, erkekleriň arasynda 100 metr aralyga brass, 57,02 sekunt – oýunlaryň rekordy.
4. 22-nji sentýabr, Ti Anh Wien Nguýen, Wýetnam, zenanlaryň arasynda 200 metr aralyga toplumlaýyn, 2 minut 09:78 sekunt – oýunlaryň rekordy.
5. 22-nji sentýabr, Haiýang Kuin, Hytaý, erkekleriň arasynda 200 metr aralyga toplumlaýyn, 1 minut 55:20 sekunt – oýunlaryň rekordy.
6. 22-nji sentýabr, Gonkong, zenanlaryň arasynda 4x50 metr aralyga estafeta ýaryşy, 1 minut 48:79 sekunt – oýunlaryň rekordy.
7. 22-nji sentýabr, Koreýa Respublikasy, erkekleriň arasynda 4x50 metr aralyga estafeta ýaryşy, 1 minut 35:28 sekunt – oýunlaryň rekordy.
8. 23-nji sentýabr, Wang Lizhuo, Hytaý, erkekleriň arasynda 50 metr aralyga brass – 26,71 sekunt – oýunlaryň rekordy.
9. 23-nji sentýabr, Wang Lizhuo, Hytaý, erkekleriň arasynda 50 metr aralyga brass – 26,65 sekunt – oýunlaryň rekordy.
10. 23-nji sentýabr, Dongwon Jeong, Koreýa Respublikasy, erkekleriň arasynda 50 metr aralyga brass, 23:22 sekunt – oýunlaryň rekordy.
11. 23-nji sentýabr, Hytaý, zenanlaryň arasynda 4x100 metr aralyga estafeta ýaryşy, 3 minut 37,94 sekunt – oýunlaryň rekordy.
12. 23-nji sentýabr, Hytaý Taýpeýi, erkekleriň arasynda 4x100 metr aralyga estafeta ýaryşy, 3 minut 14,60 sekunt – oýunlaryň rekordy.
13. 24-nji sentýabr, Peng Wang, Hytaý, erkekleriň arasynda 50 metr aralyga batterflaý, 22,81 sekunt – oýunlaryň rekordy.
14. 24-nji sentýabr, Peng Wang, Hytaý, erkekleriň arasynda 50 metr aralyga batterflaý, 22,80 sekunt – oýunlaryň rekordy.
15. 24-nji sentýabr, Sun Meiçen, Hytaý, zenanlaryň arasynda 200 metr aralyga fristaýl, 1 minut 55,57 sekunt – oýunlaryň rekordy.
16. 24-nji sentýabr, Hytaý, zenanlaryň arasynda 4x50 metr aralyga estafeta ýaryşy, 1 minut 40,16 sekunt – oýunlaryň rekordy.
17. 24-nji sentýabr, Hytaý Taýpeýi, erkekleriň arasynda 4x50 metr aralyga estafeta ýaryşy, 1 minut 28,08 sekunt – oýunlaryň rekordy.
18. 25-nji sentýabr, Ti An Wien Nguýen, Wýetnam, zenanlaryň arasynda 100 metr aralyga toplumlaýyn, 1 minut 00,68 sekunt – oýunlaryň rekordy.
19. 25-nji sentýabr, Sun Meiçen, Hytaý, zenanlaryň arasynda 100 metr aralyga fristaýl, 53,31 sekunt – oýunlaryň rekordy.
20. 25-nji sentýabr, Adil Kaskabaý (Gazagystan), erkekleriň arasynda 100 metr aralyga fristaýl, 47,63 sekunt – oýunlaryň rekordy.
21. 25-nji sentýabr, Daleun Kim, Koreýa Respublikasy, zenanlaryň arasynda 50 metr aralyga brass, 30,88 sekunt – oýunlaryň rekordy.
22. 25-nji sentýabr, Hytaý, erkekleriň arasynda 4x100 metr aralyga estafeta ýaryşy, 3 minut 29,75 sekunt – oýunlaryň rekordy.
Agyr atletikaçy gyz Okeaniýanyň rekordyny täzeledi
Aşgabatda agyr atletika boýunça ýene-de bir rekord täzelendi. Has takygy, Fijiden gelen agyr atletikaçy gyz Eileen Çikamatana Okeaniýanyň ozal hem özüne degişli bolan rekordyny täzeledi. Şu ýylyň 4 — 6-njy awgusty aralygynda Täze Kaledoniýanyň Mont Dore şäherinde geçirilen Okeaniýanyň halkara klublar çempionatynda umumylykda 250 kilogramlyk netije görkezen agyr atletikaçy öňki rekordyndan 50 gün çemesi soň 253 kilogram netije bilen öz rekordyny täzeledi.


text:
31-nji ýanwar – 2-nji fewral aralygynda Söwda-senagat edarasynyň sergiler merkezinde senagat önümleriniň, enjamlarynyň we döwrebap tehnologiýalaryň halkara sergisi geçiriler. Häzirki wagtda gözden geçirilişe daşary ýurtlaryň...
Belarus Respublikasy Türkmenistan bilen awtoulag we oba hojalyk tehnikalary babatdaky hyzmatdaşlygyny dikeltmek isleýär. Munuň üçin belarus hünärmenleri Aşgabatda duşuşyklary geçirdiler diýip, ORIENT habarlar agentligi ýazýar.
Belarus...
Türkmenistanyň Prezidenti Gurbanguly Berdimuhamedow oktýabr aýynda geçiren Ýaşulularyň maslahatynda eden çykyşynda ýurdumyzyň halk hojalyk toplumynyň dürli pudaklarynda öňdebaryjy kosmos tehnologiýalaryny peýdalanmagy has-da giňeltmegi ýakyn döwür...
Beýik Ýüpek ýolunyň ugrunda ýerleşen Türkmenistanyň çägindäki taryhy-medeni ýadygärliklerde 2018-2021-nji ýyllarda gazuw-agtaryş işlerini geçirmegi we medeni mirasy ylmy esasda öwrenmegiň hem-de wagyz etmegiň Döwlet maksatnamasyny...
Gazagystanyň ilkinji Prezidenti Nursultan Nazarbaýewiň adyny göterýän bu uniwersitet Gazagystanyň Astana şäherinde ýerleşýär. 2010-njy ýylda açylyp, ulanyşa girizilen bu ýokary okuw jaýynda dünýä döwletleriniň birnäçesinden...
Şu gün, ýagny 15-nji noýabrda, sagat 11:00-da Türkmenistanyň Mejlisiniň, şeýle-de Türkmenistanyň Zenanlar birleşiginiň Merkezi Geňeşiniň guramagynda "Türkmenistanyň kanunçylyk namalary we halkara hukuk resminamalary boýunça "Türkmenistanda...
Şu gün Türkmenistanyň Döwlet medeniýet merkeziniň Döwlet kitaphanasynda Özbegistan Respublikasynyň döredijilik işgärleriniň türkmen kärdeşleri bilen döredijilik duşuşygy boldy. Duşuşyga ýurdumyzdan - Türkmenistanyň Gahrymany, halk ýazyjymyz...
Düýn Türkmen döwlet ulag we aragatnaşyk institutynda Gazagystanyň ýokary okuw mekdepleri bilen tanyşlyk dabarasy boldy. Bu dabara goňşy döwletiň ýokary bilim berýän edaralarynyň onlarçasynyň wekilleri...
Ylýas Ymamgulyýew, Türkmen döwlet ulag we aragatnaşyk institutynyň kompýuter tehnologiýalary kafedrasynyň mugallymy: - Söwda we senagat edarasynda Türkmenistanyň Bilim ministrliginiň hem-de Türkmenistanyň Sport...
Ýakynda Türkiýe Respublikasynyň paýtagty Ankara şäherinde ýerleşýän Hajettepe uniwersitetinde “Türk lingwistikasynda kesgitleme we hasaba alma: Halkara türkmençe ylmy barlaglar” atly ylmy-amaly maslahat geçirildi. Iki şanly...
Türkmenistanyň Energetika Hartiýasynyň Konferensiýasyna başlyklyga saýlanmagy mynasybetli Bilim ministrliginiň hem-de Türkmenistanyň DIM-niň Halkara gatnaşyklary institutynyň bilelikde guramagynda maslahat geçirildi. Oňa Türkmenistanyň Prezidentiniň ýanyndaky institutynyň, ýurdumyzyň...
TYA-nyň Arhelogiýa we etnografiýa institutynda geçen "Berkarar Watanym, jan Türkmenistan!" atly ylmy maslahaty alyp baran, şol institutyň uly ylmy işgäri, taryh ylymlarynyň kandidaty, TYA-nyň Zenanlar...
Türkmenistanyň Ylymlar akademiýasynyň we Türkmenistanyň Zenanlar birleşiginiň Merkezi Geňeşiniň bilelikde guramagyndaky geçirilen "Berkarar Watanym, jan Türkmenistan" atly ylmy maslahatda Ylymlar akademiýasynyň...
Türkmenistanyň Garaşsyzlygynyň 26 ýyllygynyň hormatyna “Türkmentelekom” döwlet Internet-prowaýderi hem-de Aşgabat şäher telefon ulgamy baýramçylyk çäresini geçirýärler: 2017-nji ýylyň 5—31-nji oktýabry aralygynda müşderilere limitsiz Internete amatly...
Oguz han adyndaky Türkmenistanyň Inžener-tehnologiýalar uniwersiteti Ýaponiýanyň Sukuba uniwersiteti bilen hyzmatdaşlygy giňeldýär. Bilim, ylym we tehnologiýalar ulgamynda halkara hyzmatdaşlygyny giňeltmek meselesi Türkmenistanyň hökümet mejlisinde ara...
Paýtagtymyzda “Innowasiýalar, täze tehnologiýalary we olary önümçilige ornaşdyrmagyň meseleleri” atly I Türkmen-hytaý ylmy—innowasiýa forumy açyldy. Ol Türkmenistanyň Ylymlar akademiýasy hem-de Hytaý Halk Respublikasynyň Ylym we...
Döwlet Baştutanymyz Gurbanguly Berdimuhamedow obasenagat toplumyny mundan beýläk-de ösdürmek boýunça öňde durýan birnäçe möhüm wezipelere ünsi çekip, ýurdumyzyň ekin meýdanlarynyň her bir görnüşi üçin ýer...
Mälim bolşy ýaly, maldarçylyk we guşçylyk toplumlaynyň birnäçesi bir ýyldan gowrak mundan ozal Türkmenistanyň Azyk senagaty döwlet birleşiginiň garamagyna berildi. Oba we suw hojalygy ministrliginiň...
Innowasion okuwyň maksady-talyp ýaşlary hünär taýýarlygynyň özboluşlylygyna görä wajyp ylmy barlaglara çekmekdir.
Soňky ýyllarda ýaşlar ylmy hereketi çalt depginlerde ösdürilýär, oňa ýurduň ýokary okuw mekdepleriniň ählisi...
Botaniki bag üçin innowasion tehnologiýalar – Ulag we aragatnaşyk institutynyň Ýaş alymlar geňeşiniň täze oýlap tapan geljegi uly tilisimatydyr. Institutyň dördünji ýyl talyplary Şirmuhammet Wepaýew...
Türkmenistanyň Ylymlar akademiýasynyň Maldarçylyk we weterinariýa institutynyň hem-de Tehnologiýalar merkeziniň dermanlyk serişdeleri döretmegiň tehnologiýasy laboratoriýasynyň hünärmenleri düýe süýdünden ýarym taýýar önüm almak bilen meşgullanýarlar. Merkeziň...
“Ülke” hususy kärhanasynyň we Türkmenistanyň Senagat ministrliginiň “Türkmendemirönümleri” döwlet kärhanasynyň hünärmenleri täsin synag geçirdiler.
Türkmen ykdysadyýetini senagatlaşdyrmak babatynda okgunly ösüş innowasiýa taslamasynyň netijesidir — ýurdumyzda ilkinji...


text:
Şu gün Hytaýyň döwlet habar serişdeleri Hytaý bilen Orsýetiň harby güýçleriniň ertirden başlap bilelikde harby türgenleşiklere başlaýandyklaryny habar berdiler.
Hepdäniň üçünji gününden başlap bäş gün dowam etjek bu harby türgenleşigiň terrorçylyga garşy göreş hem-de etniki separatizm ýaly konfliktler boýunça geçirilýändigi habar berilýär.
Maglumata görä, köpsanly söweş uçarlarynyň we tanklaryň gatnaşmagynda geçirilýän bu harby türgenleşige iki ýurtdan jemi 1300 töweregi esger gatnaşar. Edil bu wakanyň öňýany, ýakynda Hytaýyň häkimiýetleri ýurduň Singjan prowinsiyasynda ýüz beren bulagaýçylyklarda «separatistik güýçleri» aýyplap çykyş edipdiler.


text:
1. YKDYSADY IŞLERIÑ GÖRNÜŞLERINIÑ DÖWLET KLASSIFIKATORY (YIGDK) - REV 2
2. YKDYSADY IŞLERIŇ GÖRNÜŞLERINIŇ DÖWLET KLASSIFIKATORYNYŇ Rev2 WERSIÝASYNY PEÝDALANMAK BOÝUNÇA USULY GÖRKEZMELER
ÖLÇEG BIRLIKLERINIŇ DÖWLET KLASSIFIKATORY
3. TÜRKMENISTANYŇ IŞLERINIŇ DÖWLET KLASSIFIKATORY
4. TÜRKMENISTANYŇ HOJALYKLARYNYŇ ÝAGDAÝYNYŇ ÜÝTGEÝŞINIŇ DÖWLET KLASSIFIKATORY
5. TÜRKMENISTANYŇ GURAMAÇYLYK-HUKUK GÖRNÜŞLERINIŇ DÖWLET KLASSIFIKATORY
6. ÖNÜMLERIŇ (HARYTLARYŇ WE HYZMATLARYŇ) DÖWLET KLASSIFIKATORY - CPA 2008
7. TÜRKMENISTANYŇ IŞÇILERINIŇ HÜNÄRLERINIŇ WE GULLUKÇYLARYNYŇ WEZIPELERINIŇ DÖWLET KLASSIFIKATORY
8. NIÝETLENIŞI BOÝUNÇA SARP EDIŞ HARYTLARY WE HYZMATLARY ÜÇIN ÇYKDAJYLARYŇ DÖWLET KLASSIFIKATORY
9. DÜNÝÄ ÝURTLARYNYŇ WE WALÝUTALARYŇ DÖWLET KLASSIFIKATORY
10. TÜRKMENISTANYŇ KÄRHANALARYNYŇ GÖRNÜŞLERINIŇ DÖWLET KLASSIFIKATORY
11. TÜRKMENISTANYŇ EÝEÇILIK GÖRNÜŞLERINIŇ DÖWLET KLASSIFIKATORY
12. TÜRKMENISTANYŇ ILAT BARADAKY MAGLUMATLARYŇ DÖWLET KLASSIFIKATORY
13. TÜRKMENISTANYŇ SENAGAT ÖNÜMLERINIŇ SANAWY (PRODTM)
14. HYZMATLARYŇ KLASSIFIKATORY
15. TÜRKMENISTANYŇ YKDYSADY SEKTORLARYNYŇ DÖWLET KLASSIFIKATORY


text:
Aktual Analiz
Prezident Erdoganyň Fransiýa guran soňky sapary
Merkezi günbatarda ýerleşýän bar bolan global ulgamyň çökýän, emma ýerine täze bir ulgamyň goýulmadyk metis döwri başdan geçirýäris. Halkara ulgam taýdan haotik döwri beýan edýän başdan geçirilýän sepgit Türkiýe taýdan uly gapma-garşylyklar bilen birlikde pursatlary hem alyp gelýär. Türk daşary syýasaty eden göçümleri bilen şol metis döwre uýgunlaşmaga synanşýar. Türkiýäniň soňky döwürde bir tarapdan Russiýa ýaly güýçler bilen gowy gatnaşyk açma tagallasynyň bardygy görülýän bolsa, beýleki tarapdan günbatar dünýäsindäki tapawutlyklardan hem peýdalanmaga synanşýandygyny görýäris. Esasanda ABŞ bilen gatnaşyklaryň dartgynlaşýan günlerinde Türkiýäniň Fransiýa we Britaniýa ýaly ýurtlara özbaşdak täze ylalaşyklara gönügendigi ünsleri çekýär.
Şol çäkde Prezident R.T.Erdoganyň Fransiýa guran soňky sapary özboluşly ähmiýete eýe. Şol saparyň çäginde Türkiýäniň ÝB bilen gatnaşyklary we goranyş senagatyndaky hyzmatdaşlyk taýdan möhüm wakalaryň başdan geçirýändigini nygtamak ýerlikli bolar.
Soňky döwürde ÝB-ne agzalyk tapgyry gowşan Türkiýäniň esaanda Germaniýanyň referendum tapgyryndaky tarapgöý çemeleşmesi sebäpli durgunlaşypdy. ÝB parlamentiniň Türkiýäniň agzalyk tapgyryny bes etmek baradaky talaby ÝB Geňeşi tarapyndan kabul edilmedik hem bolsa, möhüm bir görkezijidir. Makron bolsa hem ÝB hem-de Türkiýe tarapyndan ÝB-ne agzalyk tapgyryndaky ikiýüzliligi bes edip, agzalygyň ýerine hyzmatdaşlyk boýunça işlenmelidigini öňe sürdi. Esasanda 15-nji iýuldaky FETÖ-çi agdarlyşyk synanşygyndan soň dartgynlaşan gatnaşyklarda huntaçylaryň tussag edilmegini bahana eden ÝB, Türkiýä Germaniýadan has ýakyn duran Fransiýa arkaly täze bir hyzmatdaşlyk usulyny gün tertibine getirýär. Aşa sag syýasy akymlar, ykdysady çökgünlikler we Britaniýanyň ÝB-den çykmagy sebäpli kynçylyklary başdan geçirýän ÝB Türkiýe we Britaniýanyň üsti bilen täze hyzmatdaşlyk ýollaryny açmaga synanşýar. Germaniýanyň Daşary işler ministri Sigmar Gabriel Britaniýa modeliniň Türkiýe üçin alternatiw bolup biljekdigini beýan edipdi.
Beýleki tarapdan Türkiýe taýdan Fransiýa saparynyň ähmiýetini artdyrýan iki faktor bar. Birinjisi syýasy hyzmatdaşlyklaryň artdyrylmagy, ikinjisi goranyş senagatynda hyzmatdaşlygyň güýçlendirilmegi.
ABŞ bilen PKK/ÝPG sebäpli dartgynlaşan Türkiýe Trampyň Iýerusalimi Ysraýylyň paýtagty hökmünde yglan etmeginden soň iki ýurtduň arasyndaky gatnaşyklar hasam dartgynlaşdy. Türkiýäniň öňbaşçylyk etmeginde BMG-da ABŞ-na garşy taryhy kararyň kabul edilmegi taraplaryň arasyndaky dartgynlygy hasam möwjetdi. ABŞ bilen gatnaşyklaryň dartgynlaşan günlerinde Türkiýe daşary syýasatda günbatarda hyzmatdaşlyklaryň giňeldilmegi üçin başlangyç etdi. ÝB-de Gollandiýa we Germaniýa bilen gatnaşyklaryň dartgynly bolan günlerinde Britaniýa we Fransiýa bilen gatnaşyklaryny dowam etdiren Türkiýe halkara güýçleriň arasynda deňagramlyk syýasatyny alyp baryp, öz milli bähbitlerini mümkin gadar goramaga synanşýar. Britaniýanyň ÝB-den çykmak barada karar kabul etmeginden soň Fransiýanyň we Germaniýanyň başda durmagyndaky ÝB-de Germaniýa görä Fransiýa Türkiýe bilen edýän gatnaşyklary kadaly dowam edýär. Türkiýe taýdan Fransiýa bilen hyzmatdaşlyk Germaniýanyň Türkiýä garşy soňky döwürdäki ýaramaz çemeleşmesine alternatiw hökmünde görülýär.
Fransiýa saparynyň beýleki bir möhüm tarapy goranyş senagatyndaky hyzmatdaşlyk. EUROSAM bilen Goranyş senagaty guramasynyň arasynda Uzak aralykly sebitleýin howa we raketa goranyş ulgamy taslamasynyň Tapgyr-B ylalaşygyna Prezident Erdogan bilen Makronyň öňünde gol goýuldy. İtaliýanyň şärik bolan Howa we raketa goranyş ulgamy taslamasy Türkiýe üçin iňňän möhüm ähmiýete eýe. Russiýadan S-400 Howa we raketa goranyş ulgamynyň alynmagy baradaky ylalaşygy tamamlan Türkiýe, şol bir wagtda NATO hyzmatdaşlary bilen bilelikde başga bir Howa we raketa ulgamyny döretmäge synanşýar. Şeýlelikde howa giňişligini birnäçe ulgam bilen goramagy maksat edinýän Türkiýe ähli tarapdan gelmegi ähtimal howpa garşy öňüni alyjy çäre görýär.
Goranyş senagatynda soňky ýyllarda möhüm taslamalary iş ýüzüne geçiren Türkiýe halkara daşary syýasatyndaky hyzmatdaşlyklary diwesifikasiýalaşdyrma syýasatyny goranyş senagatynda-da alyp barýar. Germaniýa we ABŞ bilen uzak ýyllardan bäri dowam edip gelen goranyş senagatyndaky hyzmatdaşlygyň syýasy basyş serişdesi hökmünde iki ýurt tarapyndan peýdalanylmagyna garşy Türkiýe Britaniýa, Fransiýa, Russiýa, Ukraina we Pakistan ýaly ýurtlar bilen hyzmatdaşlygyny ösdürip, beýleki tarapdan bolsa hyzmatdaşlyk ugurlaryny artdyrýar. Ol hem milli goranyş senagatynda daşarky garaşlylygy azaldýar.
Prezident Erdoganyň Fransiýa saparynda beýan edilenler bilen birlikde birnäçe möhüm ylalaşyga gol çekişildi. Türk Ekzimbank bilen Bpifrans Assurans Eksportyň arasynda iki taraply reasurans ylalaşygy gazanyldy. Şeýlede Airbus bilen Türk Howaýollarynyň arasynda 20+5 sany A350-900 kysymly uçaryň satyn alynmagy üçin gepleşiklere başlamak boýunça ylalaşyldy.
Jemläp aýdanymyzda Türkiýe günbatar dünýäsindäki şertlerden peýdalanyp, täze hyzmatdaşlyk ugurlaryny ösdürýär, öz bähbitlerine laýyklykda başlangyçlaryny dowam etdirýär. Olar Türkiýäniň pozisiýasyny hasam güýçlendirýär.


text:
Hormatly Prezidentimiz Gurbanguly Berdimuhamedow: bank ulgamynyň durnuklylygy ýurdumyzyň ykdysadyýetiniň bäsdeşlige ukyplylygyny hem-de okgunly ösüşini kesgitleýär
Hormatly Prezidentimiz Gurbanguly Berdimuhamedow bank ulgamynyň işgärlerine we ähli ildeşlerimize Türkmenistanyň milli pul birligi - manadymyzyň dolanyşyga girizilmeginiň 24 ýyllygy mynasybetli gutlag hatyry iberdi. Gutlagda şeýle diýilýär:
Milli manadymyzyň dolanyşyga girizilmegi ykdysadyýetimiziň sazlaşykly ösmegi, ýeke-täk döwlet pul-karz syýasatynyň alnyp barylmagy üçin zerur bolan amatly şertleri döretdi. Sagdynlygyň we ruhubelentligiň ýylynda Türkmenistanyň ykdysadyýetiniň möhüm pudagy bolan bank ulgamy çalt depginler bilen ösýän ulgamlaryň birine öwrüldi.
Häzirki döwürde ykdysadyýetimiziň bank ulgamynyň ygtybarlygyny has-da ýokarlandyrmak boýunça alnyp barylýan işler döwlet syýasatymyzda möhüm orny eýeleýär. Bu ulgamyň durnukly işlemegi ýurdumyzyň ykdysadyýetiniň bäsleşige ukyplylygyny, depginli ösüşini üpjün etmek hem-de dünýä ykdysady giňişligine goşulyşmagy üçin möhümdir. Bank işiniň netijeli we ygtybarly bolmagyna gönükdirilen uzak möhletleýin işler maksatnamalaýyn esasda alnyp barylýar. Şunuň bilen baglylykda, milli manadymyzyň hümmetini mundan beýläk-de durnukly saklamak, bank hyzmatlarynyň gerimini giňeltmek, hil taýdan halkara derejelerine çykarmak, dünýä tejribesiniň öňdebaryjy usullaryny, innowasion tehnologiýalaryny bank işine giňden ornaşdyrmak bank ulgamynyň esasy wezipeleri bolup durýar.
Berkarar döwletimiziň bagtyýarlyk döwründe ýurdumyzda bank işini kadalaşdyrýan kanunçylyk namalaryny halkara ölçeglerine laýyk getirmek ugrundaky işler dowam etdirilýär. Yurdumyzyň banklary tarapyndan hyzmatlaryň görnüşleri artdyrylýar hem-de hili ýokarlandyrylýar. Ýurdumyzda nagt däl hasaplaşyklaryň gerimini giňeltmek, ilatyň maliýe sowatlylygyny ýokarlandyrmak ugrunda netijeli işler alnyp barylýar. Şeýle hem bank ulgamynyň işgärleriniň hünär derejesi ýurdumyzda we daşary ýurtlarda geçirilýän okuwlar, maslahatlar arkaly yzygiderli ýokarlandyrylýar.
Biz geljekde hem ýurdumyzyň pul-karz syýasatyny yzygiderli kämilleşdirmäge, ykdysadyýetimiziň önümçilik we eksporta gönükdirilen pudaklaryna maliýe taýdan goldaw bermäge, halkara maliýe guramalary bilen netijeli hyzmatdaşlygy dowam etdirmäge, bank ulgamynyň kanunçylyk binýadyny has-da berkitmäge, ulgama in täze innowasion, döwrebap tehnologiýalary giňden ornaşdyrmaga aýratyn üns bereris.
Türkmenistanyň Döwlet habarlar agentligi


text:
Iň soňky habarlar
Ahal welaýatynda çaga dogrulýan bölümiň düýbüni tutmak dabarasy boldy
Kaka etrabynyň Duşak şäherçesinde "Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin rejelenen Milli maksatnamasynyň" durmuşa geçirilmeginiň çäklerinde 20 orunlyk çaga dogrulýan bölümiň düýbüni ...
Birža söwdalarynda daşary ýurtlara goýberilen harytlaryň jemi bahasy 3 million ABŞ-niň dollaryndan gowrak boldy
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 18-si hasaba alyndy. Daşary ýurt walýutasyna Russiýadan, Birleşen Arap Emirliklerinden, Şotlandiýadan, Türkiýeden, Pakistandan, Litwadan we beýleki ýurtlardan gelen telekeçiler arassalanan pagta ýagyna, nah ýüplüge ...
2018-nji ýylda medeniýet ulgamyny toplumlaýyn ösdürmegiň wezipeleri degişli mazmunly maslahatyň esasy meselesine öwrüldi
Türkmenistanyň Döwlet medeniýet merkeziniň Mukamlar köşgünde “Beýik Ýüpek ýoly” atly maslahat geçirildi. Maslahata jemgyýetçilik guramalarynyň, habar beriş serişdeleriniň wekilleri, ylym, medeniýet işgärleri we sungat ussatlary, ýokary okuw mekdepleriň professor-mugallymlary, talyp ...
Öňdebaryjy kompaniýalar iň soňky tehnologiýalary we enjamlary Aşgabat sergisinde görkezerler
31-nji ýanwar – 2-nji fewral aralygynda Söwda-senagat edarasynyň sergiler merkezinde senagat önümleriniň, enjamlarynyň we döwrebap tehnologiýalaryň halkara sergisi geçiriler. Häzirki wagtda gözden geçirilişe daşary ýurtlaryň kompaniýalarynyň wekilleri hem-de ýurdumyzyň ministrlikleriniň we pudak edaralarynyň ...
Türkmenistanyň wekiliýeti Pakistanda we Hindistanda gepleşikleri geçirdi
Türkmenstanyň wekiliýeti Pakistan Yslam Respublikasynda we Hindistan Respublikasynda iş saparynda boldy. Yslamabatda we Nýu-Delide geçirilen gepleşikleriň jemleri barada hökümet mejlisinde wise-premýer, DIM-iň ýolbaşçysy Raşid Meredow hasabat berdi. Habar berlişi ýly, 15-nji ýanwarda geçirilen türkmen-pakistan syýasy we ykdysady geňeşmeleriň ...
Saud Arabystanynyň ösüş gaznasy TOPH taslamasyna maýa goýum serişdesini iberýär
Saud Arabystany TOPH gaz geçirijiniň gurluşygyna maýa goýum serişdesini iberýär. Türkmenistanyň Ministrler Kabinetiniň mejlisinde wise-premýer M.Babaýew hormatly Prezidentimiziň Saud Arabystany Patyşalygyna 2016-njy ýylyň maý aýynda bolan resmi saparynyň barşynda gazanylan ylalaşyga laýyklykda, Saud Arabystanynyň ösüş gaznasy ...
Mejlisde Koreýa Respublikasynyň parlament wekiliýti bilen duşuşyk geçirildi
Mejlisinde Koreýa Respublikasynyň wekiliýeti bilen duşuşyk geçirildi. Wekiliýete Koreýa-Türkmenistan parlament dostluk toparynyň ýolbaşçysy, ylym, teleradiogepleşikler we aragatnaşyk boýunça komitetiniň agzasy jenap Park Deçul ýolbaşçylyk etdi. Duşuşygyň barşynda myhmanlar ýurdumyzyň ýokary kanunçykaryjylyk edarasynyňesasy wezipeleri, ...
Döwlet etalon merkeziniň laboratoriýalarynyň ýene birnäçesi halkara derejesinde ygtyýarnama almaga taýýarlanýar
Mälim bolşy ýaly, „Türkmenstandartlary“ Baş döwlet gullugynyň Döwlet etalon merkeziniň Gyzgynlyk ölçeýji laboratoriýasy halkara barlagyndan geçip, 2022-nji ýylyň dekabrynyň ahyryna çenli hereket edýän ygtyýarnama aldy. Slowakiýanyň milli akkreditasiýa gullugynyň (SNAS) bilermenleri metrologlaryň ...
Türkmenistan Aziýanyň demir ýol ulgamyna möhüm halka hökmünde goşulyşýar
Şu hepdede, sişenbe güni Türkmenistandan Akýaýla demir ýol menziliniň üsti bilen Hytaý-Gazagystan-Türkmenistan-Eýran ugry boýunça synag gatnawyny amala aşyrýan düzümleriň tapgyryndan üçünji konteýner ýük düzümi Eýrana ugrady. Ozal habar berlişi ýaly, şu ýol boýunça ilkinji şeýle demir ýol düzümi türkmen-eýran serhedinden ...
Parlamente we sebitleýin halk maslahatlaryna saýlanmak boýunça saýlaw toparlary döredildi
Türkmenistan—möhüm jemgyýetçilik-syýasy wakanyň—Mejlisiň deputatlarynyň, welaýat, etrap, şäher halk maslahatlarynyň we geňeşleriň agzalarynyň saýlawlarynyň öňüsyrasynda. Bu saýlawlar 2018-nji ýylyň 25-nji martynda geçiriler Türkmenistan boýunça Mejlisiň jemi 125 deputaty saýlanylar. Welaýat halk maslahatlarynyň ...
Türkmenistan we Ýaponiýa telekommunikasiýalar we maglumat tehnologiýalary ulgamynda hyzmatdaşlygy giňeldýär
Türkmenistanyň Ministrler Kabinetinde we Aragatnaşyk ministrliginde “Sony Corporation” ýapon kompaniýasynyň wekiliýeti bilen duşuşyk boldy. Wekiliýete ikitaraplaýyn gatnaşyklary has-da ösdürmek maksadynda sapar bilen ýurdumyzda bolýan şol kompaniýanyň baş dolandyryjysy Hajime Nakamura ýolbaşçylyk ...
Ahal welaýatyndaky täze ýyladyşhana bezeg agaçlaryny we gülleri ösdürip ýetişdirmek üçin niýetlenendir
Ak bugdaý etrabynda 10 gektar meýdany bolan bezeg agaçlaryny we gülleri ösdürip ýetişdirmäge niýetelenen ýyladyşhana işe girizildi. Onuň açylyş dabarasyna welaýat we etrap häkimlikleriniň, zähmetkeşler toparlarynyň, jemgyýetçilik guramalarynyň wekilleri hem-de hormatly ýaşulular gatnaşdylar. Döredijilik ...